O nastavku dijaloga se ne pitaju ni Beograd ni Priština (VIDEO)\nBeta 1. aprila 2021. 16:25\nDijalog Beograda i Prištine biće nastavljen ali uz odugovlačenje, nedovoljnu transparentnost i vrlo upitan ishod, slažu se u oceni nekadašnji pregovarač Srbije Borko Stefanović i izvršni direktor Balkanske grupe za istraživanje politika sa Kosova Naim Rašiti.\nStefanović, koji je u vreme vlasti Demokratske stranke pregovarao sa tadašnjom prištinskom delegacijom koju je predvodila Edita Tahiri, smatra da će se dijalog svakako nastaviti ali uz odlaganja, jer novom kosovskom premijeru Aljbinu Kurtiju to nije prioritet, s obzirom da je okrenut domaćoj publici i dobijanju političkih poena kod kuće.\n„O nastavku dijaloga se ne pita ni on ni Aleksandar Vučić, tako da nastavak možemo očekivati. Izvesno je i da će se obe strane truditi da ne postignu bilo kakav realan pomak i da će se ponovo sve vrteti oko zahteva Prištine za priznanje nezavisnosti Kosova od strane Beograda, dok će Vučić pokušavati da izbegava rešenje kosovskog pitanja tajnim manevrima koji neće dati bilo kakav rezultat“, rekao je Stefanović.\nOn je dodao da priznanje nezavisnosti Kosova nije rešenje za taj problem, naprotiv, već da je potrebno rešiti sve ostalo, ako postoji želja da se obezbedi mir i pomirenje u regionu, kao i nesmetan put ka Evropskoj uniji.\nStefanović smatra da je teško poverovati da će dijalog biti okonačan brzo, kao što to zahteva Evropska unija, pa čak ni da je tako značajan proces moguće okončati velikim dogovorom oko obevezujućeg sporazuma dve strane, koji bi doneo stabilnost, suživot, pomirenje i nastavak puta ka EU.\nRašiti je ocenio da je dijalog najteža tema za Kosovo, ali da će se on nastaviti jer predstavlja važno regionalno pitanje.\n„Dijalog će se nastaviti ali sa različitim parametrima, jer će to tražiti politička opcija na Kosovu, koja se konstantno protivila načinu na koji se razvijao dijalog. To podrazumeva da će se dijalog nastaviti sa nekim novim inputima Vlade Kosova, ali nešto kasnije, dakle ne u prvim danima formiranja institucija i vlade“, dodao je Rašiti.\nOn je ocenio da će ubrzanju aktivnosti doprineti i činjenica da sporovi Kosova i Srbije ometaju približavanje zapadnog Balkana Evropskoj uniji.\nRašiti je naveo da je od brzine postizanje ugovora mnogo važnije da taj sporazum reguliše odnose u potpunosti, omogući pomirenje, lečenje i kretanje, ekonomsku razmenu bez prepreka, obrazovanje, pronalaženje nestalih i sudjenje ratnim zločincima.\nPrema oceni Borka Stefanovića, pitanje priznanja Kosova je ogromna prepreka koja će teško biti prevazidjena i da greše svi koji smatraju da bi taj akt bio svemoćno rešenje za sve probleme sa kojima se Kosovo suočava po pitanju korupcije, mafije, nasilja, mržnje i drugih posledica rata.\nRašiti, medjutim, smatra da iskustva nekih drugih sukoba ukazuju da strane uključene u konflikt na kraju često budu iznenadjene kako su konačno približile stavove.\n„Važno je i za Kosovo i za Srbiju da budu u stalnom dijalogu, neprekidnoj komunikaciji, koordinaciji sa EU i međunarodnom zajednicom i na kraju da vide dokle seže pomirenje, sporazumevanje i međusobno priznavanje“, naveo je Rašiti.\nSagovornici se, ipak, ne slažu oko toga da li je pre nastavka dijaloga potrebno do kraja sprovesti Briselski sporazum, pre svega u oblasti koja se tiče formiranja Zajednice srpskih opština.\nStefanović veruje da je neophodno da Priština u potpunosti formira tu instituciju, dok Rašiti misli da se to ne može postaviti medju prvim temama.\nRašiti ukazuje da dve strane različito sagledavaju to pitanje – Priština kao deo zaključnog sporazuma, dok Beograda formiranje ZSO smatra početkom rasta, razvoja i stvaranja autonomije kosovskih Srba.\n„U ovom neslaganju međunarodni posrednici nisu imali konsolidovan stav, jedni su se zalagali da ta tema ostane za završni deo pregovora, dok su drugi to tretirali kao normalan proces nastavka dijaloga i njegove primene. U zavisnosti od atmosfere dijaloga, ZSO će napredovati u pravcu njene primene i niko na Kosovu neće se usprotiviti Zajednici kao delu konačnog paketa uzajamnog priznavanja“, dodao je on.\nStefanović je naveo da je Prištini omogućeno da se bavi samo dobijanjem priznanja nezavisnosti od strane zvaničnog Beograd, koristeći „amaterizam i tajne dogovore naprednjačke vlasti“.\n„Rešenje se jedino nalazi u pomirenju dva naroda kroz jasno i ozbiljno sproveden proces, rešavanje svih otvorenih pitanja koja su moguća i pronalaženje načina za suživot, poštujući postojeće razlike“, rekao je Stefanović.\nRašiti smatra da je od dosadašnjeg dijaloga i sporazuma Kosovo imalo mnogo koristi, u oblasti pravosudja, javnih operatera na severu i normalizacije funkcionisanja granice sa Srbijom, ali da sporazumi nisu doprineli duhu normalizacije odnosa dve strane.\n„Glavni je problem što ni Srbija ni Kosovo nisu dobrovoljno pristupile dijalogu, sa dobrim namerama da normalizuju odnose ili postignu pomirenje, već su se takmičile ko će više da dobije, ko će više političkih poena da postigne, a međunarodni posrednici su dozvolili da u odredjenom obimu degradira diskusija i debata o primeni sporazuma“, dodao je Rašiti.


Goran Cvetanović : strana 2 : Južne vesti\nGradonačelnik Leskovca o porodičnom nasilju: Svako ima neku svoju porodičnu tajnu\nU pisanju o presudi da je udarao pištoljem, psovao, šutario i pucao u blizini glave bivše supruge, gradonačelnik Leskovca i funkcioner Srpske napredne stranke (SNS) vidi politički udarac opozicije, uz napomenu da “svako ima neku svoju porodičnu tajnu”. Na dodatna pitanja o ovom slučaju, Cvetanović nije želeo, a kako kažu u Kabinetu, i neće više da govori.\nGradonačelnik Leskovca osuđivan, jer je pretukao ženu\n12:26, 26. 9. 2019.\nPrvi čovek Leskovca i funkcioner Srpske napredne stranke Goran Cvetanović, prema pisanju “Blica” koji se poziva na presudu, osuđivan je jer je pretukao jednu ženu i ispalio metak u njenom pravcu. Cvetanović je tada dobio uslovnu kaznu za krivično delo izazivanja opšte opasnosti. Cvetanović o ovom slučaju zasad ćuti.\nNova nagrada za gradonačelnika Leskovca - najčitaniji stručni članak\n14:16, 2. 7. 2019.\nNakon zahvalnice iz Hong Konga, proglašenja za "Džentlmena godine", ali i nagrade za najlepšu pesmu štiglića kojeg čuva, gradonačelnik Leskovca Goran Cvetanović dobio je još jednu - nagradu za najčitaniji rad u 2017. godini u specijalizovanom časopisu "Acta medica Medianae".\nSSP: Obeležavanje gradonačelnikovog mandata oličenje grandomanije\n11:45, 5. 6. 2019.\nDa se jučerašnjim obeležavanjem drugog mandata gradonačelnika Leskovca Gorana Cvetanovića nipodoštavaju svi oni koji su pre naprednjaka bili na čelu grada, smatraju članovi Stranke slobode i pravde. Na obeležavanju godišnjice govorilo se o uspesima, a prikazani su film i izložba o napretku grada koji su veličali trenutno rukovodstvo. Svečanosti su prisustvovali direktori i zaposleni u javnim preduzećima i ustanovama, kao i leskovački privrednici.\nIzložba i film u funkciji veličanja gradonačelnika Leskovca\n18:15, 4. 6. 2019.\nDesetominutnim filmom na kome su prikazane završene rekonstrukcije ulica, objekata i otvorene fabrike počelo je obeležavanje trogodišnjice od kada je mesto gradonačelnika po drugi put izabran Goran Cvetanović (SNS). Ova prilika iskorišćena je za veličanje i hvalospeve o radu, a Cvetanović je na događaju govorio i o svojim nagradama.\nGradonačelnikov nagrađeni štiglić na zvaničnom Tviter nalogu Leskovca\n16:57, 13. 5. 2019.\nNa javnom Tviter nalogu Grada Leskovca objavljena je vest o nagradi koju je osvojio štiglić gradonačelnika Gorana Cvetanovića. I dok administratori grupe nemaju komentar, a tvit su nakon reakcija javnosti obrisali, stručnjaci ocenjuju da je reč o neetičnom ponašanju i korišćenju zvaničnih kanala za ličnu promociju.\nGradonačelnik Leskovca: Od faraona do titule džentlmena godine\n15:23, 23. 4. 2019.\nNakon prošlonedeljne pošiljke iz Hong Konga u kojoj je pored časopisa bila i diploma, gradonačelnik Leskovca Goran Cvetanović ove nedelje dobio je i priznanje "Prvog kluba dama", odnosno - proglašen za "Džentlmena godine". Navode da je nagradu dobio zbog zalaganja za eliminisanje stereotipa u poslovnom okruženju, a dok informacije o tačnim kriterijumima nema, opozicionari brojne "nagrade" vide kao način prikrivanja neuspeha u rukovođenju gradom.\n11:37, 18. 4. 2019.\nNagradu za uspešnog lidera organizacije “The bizz awards”, za koju svako može da se prijavi sam, a nije poznato da je onaj ko se prijavio nije i dobio, sada ima i gradonačelnik Leskovca Goran Cvetanović. Stigla je iz Hong Konga i to za "uspešnog lidera i izvanredno poslovno rukovodstvo". Zasluge Cvetanovića deo su istog odlikovanja koje je ranije stiglo leskovačkoj Opštoj bolnici, odakle su potvrdili da kotizacija košta 900 evra.\n11:31, 14. 3. 2019.\nUmesto decentralizacije koja bi lokalnim samoupravama, a samim tim i lokalnim zajednicama, donela više autonomije u svakom smislu, ojačala ulogu građana, otvorila javne rasprave, od uprava napravila servise, pa i ostavljala više novca u kasama, mi smo u 21. veku dobili faraonizaciju - lokalne funkcionere koji “puštaju kišu”.\n16:49, 11. 3. 2019.\nPrvi put od kada se protesti održavaju u Leskovcu oglasio se gradonačelnik Goran Cvetanović, ali se samo kratko osvrnuo na broj ljudi koji šetaju ulicama grada - po njegovim procenama 287. Zahteve građana, kao što su njegova i ostavka svih funkcionera, kao i smena direktora Bolnice i Doma zdravlja, Cvetanović nije komentarisao.\nGradonačelniku Leskovca žao zbog hapšenja direktora Opšte bolnice\n12:05, 12. 2. 2019.\nPet dana nakon hapšenja direktora leskovačke Bolnice Nebojše Dimitrijevića zbog korupcije, oglasio se gradonačelnik Goran Cvetanović koji kaže da mu je žao što se to desilo, ali da će nadležni dati poslednju reč i odgovore na sva pitanja.


Njujork prošle godine posetilo 65 miliona turista - Daljine.rs\nTrgovinski rat koji je Tramp poveo protiv Kine nije naškodio ključnoj industriji u njegovom rodnom gradu, pa je Njujork tako prošle godine privukao 65 miliona turista, od kojih su mnogi bili Kinezi.\nIstraživanja turističkih agencija pokazala su da je 2018. godine Njujork ugostio 65.2 miliona turista iz celog sveta, a prema najnovijoj statistici, broj kineskih posetilaca je u stalnom porastu. Iako je najveći deo prihoda koje je ostvario Njujork potekao od Amerikanaca koji su u njega doputovali iz drugih krajeva SAD, broj kineskih turista je porastao sa 1.04 na 1.1, uprkos zabrinutosti da će trgovinski rat zaustaviti putovanja na relaciji između SAD i Kine.\nKina je inače druga zemlja na svetu iz koje u Njujork stiže najviše turista, i po njihovom broju nalazi se ispred Kanade i iza Britanije odakle je u njega prošle godine pristiglo milion i 1.24 miliona ljudi.\n“Na osnovu onoga što trenutno možemo da vidimo, biznis sa Kinom će ostati veoma snažan”, izjavio je Fred Dikson, izvršni direktor turističke agencije NYC & Company, koja je zvanična marketinška i turistička organizacija Grada Njujorka, od kog dobija 21 milion dolara godišnje za promociju turizma i jačanje njegovog brenda u celom svetu.\nKina je druga zemlja na svetu iz koje u Njujork stiže najviše turista\nDikson predviđa da će ove godine Njujork posetiti najmanje 67 miliona turista, pretežno zahvaljujući jubileju Stounvolske revolucije (koja važi za prvu pobunu pripadnika LGBT zajednice protiv progona seksualnih manjina) i Paradi ponosa zalazanoj za jun. Svoja očekivanja u smislu povećanog broja turista Dikson bazira i na marketinškom partnerstvu u koje je njegova agencija ušla sa Masterkardom, nazvavši ga najvećom korporativnom saradnjom koju je NYC & Company ikada imao.\nIzvršna potpredsednica Masterkarda Šeril Gerin istakla je da će njena kompanija promovisati specijalne ponude u Njujorku, poput večera koje će na slavnim mestima kao što je Karnegi Hol pripremati najpoznatiji kuvari na svetu. Dve milijarde vlasnika masterkarda imaće ekskluzivan pristup godišnjim dešavanjima u gradu, uključujući Restorantsku nedelju i Nedelju Brodveja.\nKoncertna dvorana na Menhetnu ove godine biće i mesto na kom će kuvati najpoznatiji kuvari na svetu, By David Samuel / Wikipedia\n“Masterkard ima turistička partnerstva i sa drugim gradovima, ali će ovo biti jedno od najvećih”, konstatovala je Gerinova.\nDikson se nada da će ovaj aranžman pomoći da se više poseta ostvari i u zimskom periodu, kada je turizam u Njujorku najsporiji, zbog čega će NYC & Company promovisati prvih nekoliko meseci godine kao “najbolje vreme za doći u Njujork”.\nPrema godišnjoj listi najpopularnijih gradova među turistima koju redovno objavljuje Masterkard, Njujork se trenutno nalazi na šestom mestu, posle Bangkoka, Londona, Pariza, Dubaija i Singapura. Među američkih gradovima Njujork, pak, zauzima drugo mesto, dok se na pravom – verovali ili ne – nalazi Olando u koji godišnje privuče više od 70 miliona turista.\nProšle godine gradski hoteli su prodali 37.7 miliona noćenja\nRazlika je u tome što su u slučaju Orlanda u pitanju pretežno domaći turisti koji ne troše koliko strani, već četiri puta manje.\nKad je reč o novcu koji turisti ostavljaju u Njujorku, prošle godine ga je bilo u iznosu od 44 milijarde dolara. Prošle godine gradski hoteli su tako prodali 37.7 miliona noćenja, što je apsolutni rekord kojim su gradu obezbedili više od 620 miliona dolara na ime poreza.\nZato i ne čudi što u Njujorku vlada pravi bum kada je reč o izgradnji hotela: u njemu trenutno ima 119.000 soba, dok je 20.000 njih u planu ili izgradnji.\nOvakav turistički trend Njujork duguje nekadašnjem gradonačelniku Majklu Blumbergu\nOvakav turistički trend Njujork duguje nekadašnjem gradonačelniku Majklu Blumbergu koji je pre više od decenije doneo odluku da troši više novca na promociju grada. Kada je 2007. godine Njujork privukao oko 44 miliona turista, on je kao svoj naredni cilj postavio da se taj broj poveća na 50 miliona gostiju, do 2015. godine.\nKada su gradski zvaničnici preuzeli kontrolu nad NYC & Company i povećali njen budžet, turizam je zabeležio veći rast od onog koji je Blumberg projektovao, a ako se prognoze Dikona pokažu tačnim, broj turista koji su posetili Njujork će na kraju ove godine biti za 50 odsto veći nego 2007. godine.\nOčekuje se da će Njujork do kraja godine posetiti 67 miliona turista


Hocu.ba Explore the USA – program kulturne razmjene – Hocu.ba\nExplore the USA – program kulturne razmjene\nCentar za engleski jezik i kulturu “The English Center” pokrenuo je projekat Explore the USA u okviru kojeg možete da upoznate američku kulturu i usavršite jezik boraveći u SAD-u 12 mjeseci. Projekat realizujemo u saradnji sa našim partnerskim organizacijama iz Amerike.\nCilj projekta je da mladim ljudima pružimo priliku da usavrše engleski jezik i upoznaju se sa načinom života i kulturom jedne od najpoznatijih država. Uz pomoć ovog projekta možete da obogatite životno iskustvo, steknete nova poznanstva i usavršite engleski jezik.\nKandidati koji učestvuju u programu imaju obezbjeđen besplatan smještaj u porodici, hranu i džeparac. Takođe imaju mogućnost pohađanja kurseva na koledžu ili univerzitetu.\nPrijave za 2020. godinu su otvorene do popunjavanja mesta. Broj mesta je ogrančen! Mogu da se prijave građani svih država regiona SRB, BiH, RH, SLO i CG.\nViše informacija o gradovima u kojima mogu da borave učesnici programa pogledajte OVDJE\nBroj mesta je ograničen, oni koji se prijave ranije imaju prednost pri izboru meseca kada žele da idu u SAD na program.\nuzrast između 20 i 26 godina\nZa učesnike projekta smo obezbjedili:\nboravak u SAD-u od 12 mjeseci\ndžeparac u minimalnom iznosu od 195 dolara sedmično\nosiguranje tokom cijelog boravka u programu\nčasove na fakultetu ili lokalnom koledžu\nNajčešće postavljana pitanja kandidata možete da pogledate OVDJE\nAutor Hocu.ba praksa EploreUSA students USA\n« Stipendija Erasmus+ za studente UNSA u Brnu\nPridruži se događaju i kampanji #tvojglasjebitan »


Srbija i Maldivi unapređuju saradnju - Sputnjik Srbija\n22:51 15 Novembar 2019\n21:49 18.06.2019 Preuzmite kraći link\nMinistar za rad, zapošljavanje, boračka i socijalna pitanja Srbije Zoran Đorđević sastao se danas sa maldivskim zvaničnicima povodom obeležavanja 45. godišnjice od uspostavljanja diplomatskih odnosa i unapređenja odnosa dveju država.\nĐorđević je sa predsednikom Narodnog medžlisa Mohamedom Našidom i ministrom za komunikacije, nauku i tehnologiju Mohamedom Malehom Džamalom razgovarao o mogućnostima za unapređenje saradnje Srbije i Maldiva u svim oblastima od zajedničkog interesa, saopštilo je Ministarstvo.\nPrilikom sastanka sa maldivskim ministrom omladine, sporta i osnaživanja zajednice Ahmedom Mahfulijem, Đorđević je razgovarao o planovima za razvoj saradnje u sportu i edukaciji u oblasti sporta.\n„Unapređenjem saradnje i učestalijim diplomatskim posetama doći će do još boljih odnosa naše dve zemlje, a samim tim i do razvoja obe zemlje u različitim oblastima“, poručio je Đorđević.\n21:55Aleksandar Rar: Nemoguće je izgraditi zajedničku Evropu protiv Rusije


Atletika - Bronza za Stefana Lazića na šestomeču u Turskoj u sportskom hodanju\nJuniorska reprezentacija Srbije osvojila je ukupno 15 medalja: jednu zlatnu, deset srebrnih i cetiri bronzane na premijeri novog takmičenja „Šestomeča“ koji je održan u subotu 07.marta 2020. godine u Istanbulu.\nNaši atleticari takmičili su se sa ekipama Turske, Ukrajine, Francuske, Belorusije i Kazahstana. U ukupnom plasmana Srbija je zauzela četvrto mesto. Stefan Lazić (2003), kao jedini predstavnik pančevačke atletike u reprezentaciji Srbije, a kao član AK Panonija opravdao je očekivanja trenera Saše Stojilovića osvajanjem bronzane medalje. Ovo je ujedno i najveći uspeh atletičara Panonije od osnivanja 2017.godine.\nIako po povratku sa lečenja i dugog oporavka, nakon Prvenstva Srbije za mlade juniore i zlatne medalje, nije očekivao bolji plasman, Stefan se vratio u formu pa je tako u Istanbulu novim ličnim rekordom potvrdio da ima normu za prvenstvo Balkana u toj disciplini. Zvanični rezultat koji je ostvario u sportskom hodanju u dvorani na 3.000m sada iznosi 17:13,39, mada je išao minut manje jer u toj disciplini kao kazna za tehničku grešku u držanju kolena mu je dodato kaznenih 60 sekundi.\nStefan, ali i još nekoliko atletičara Panonije nastupice 4.aprila na prvenstvu Srbije u sportskom hodanju na putu u Surčinu – Nauticko selo „Biser“ u Boljevcima, tako da u je prognoza trenera da će Stefan već tada ići dosta ispod 16 minuta. Juniore Panonije već narednog vikenda očekuje Zimsko prvenstvo Srbije u bacačkim disciplinama za starije pionire i starije juniore u Sremskoj Mitrovici gde se nadaju novim uspesima.


MUP RS: Od sutra pojačane kontrole u saobraćaju – In reformator\nMUP RS: Od sutra pojačane kontrole u saobraćaju\nOktobar 31, 2018 Urednik 487 Views mup rs, policija, saobraćaj\nMinistarstvo unutrašnjih poslova Republike Srpske od sutra organizuje akciju pojačane kontrole saobraćaja, sa akcentom na kontrolu brzine kretanja i prisustva alkohola u organizmu kod učesnika u saobraćaju, javlja Anadolu Agency (AA).\n“Kontrola saobraćaja naročito će biti usmjerena na mjesta i dionice na putevima na kojima je evidentiran najveći broj saobraćajnih nezgoda sa posljedicama po lica”, navodi se u saopštenju iz MUP-a RS.\nU prvih devet mjeseci 2018. godine, neprilagođena i nepropisna brzina kretanja motornim vozilom bila je uzrok u 19,4 odsto saobraćajnih nezgoda, dok alkohol utiče na smanjenje pažnje i sklonost učesnika u saobraćaju da ignoriše saobraćajne propise i time sebe i druge učesnike u saobraćaju dovodi u opasnost od saobraćajnih nezgoda.\n“MUP RS apeluje na građane da savjesno i odgovorno učestvuju u saobraćaju, da se pridržavaju zakonskih propisa i uslova na putu, te da se uzdržavaju od konzumiranja alkohola prije i za vrijeme učestvovanja u saobraćaju”, navodi se u saopštenju.\n← Općina Stari Grad raspisala javne pozive za dodjele stipendija\nPrvi redovni let sa Aerodroma Istanbul: Prvi putnici poletjeli za Ankaru →


You are at:Home»Vesti»Sajam turizma – poslovna dimenzija i prateći program\nBy Vesna Kovačević on\t 06/02/2020 Vesti\nBeogradski sajam nastavlja da unapređuje poslovni nivo ovogodišnjeg Sajma turizma organizujući dolazak profesionalnih turističkih predstavnika i kupaca iz regiona, Evrope i sveta. Kroz primenu Hosted buyer programa i brojnih B2B aktivnosti podstaknuto je međusobno umrežavanje svih učesnika, kao i poslovna komunikacija između domaćih privrednika i profesionalaca iz sveta koji dugi niz godina uspešno posluju u turizmu.\nOrganizovan u saradnji sa poslovnim partenerima Sajma turizma, Privrednom komorom Srbije i Evropskom mrežom preduzetništva, poslovni portal http://tourismfair.talkb2b.net/sr dostupan je i namenjen registraciji izlagača i poslovnih posetilaca, ali i predstavnika medija (uslov je da imaju pib i matični broj), koji ovim putem mogu da zakazuju sastanke i intervjue sa učesnicima i gostima sajma.\nPrema najavama organizatora, na ovogodišnjima sajmovima turizma, vina i ugostiteljstva biće organizovan izuzetno bogat stručni prateći program, uz učešće renomiranih predavača sa teorijskim i praktičnim znanjima. Kroz edukativne prezentacije svi oni će svoje iskustvo i znanja podeliti sa posetiocima sajma i probuditi želju za putovanjima. Zato se posetiocima preporučuje da ne propuste specijalne goste i saznaju nove trendove u turizmu.


21 Nov 2018 Više\nZAVRŠENA GRUPNA FAZA UEFA LIGE NACIJA: Srbija jedan od pobednika C lige, od sledeće godine u višem rangu takmičenja\nFudbalska reprezentacija Srbije ubedljivo je pobedila Litvaniju u Beogradu u poslednjem kolu grupne faze prvog izdanja UEFA Lige nacija - 4:1 (0:0) i tako izborila mesto u drugoj kvalitetnoj skupini...pročitaj više.\n19 Nov 2018 Više\nZAVRŠEN ATP ŠAMPIONAT U LONDONU 2018: Novak opet posustao u finalu, Zverev šampion\nNovak Đoković nije uspeo da po šesti put osvoji Završni masters sezone i tako se izjednači sa Rodžerom Federerom na prvom mestu večne liste najboljih tenisera ovog formata...pročitaj više.\n18 Nov 2018 Više\nNovak Đoković pokazao je da se potpuno zasluženo vratio na prvo mesto svetske rang liste i da, svi su izgledi, predstoji novi poduži period njegove vladavine. Naš as je na superioran...pročitaj više.\n7 Nov 2018 Više\nGRUPNA FAZA UEFA LIGE ŠAMPIONA - ČETVRTO KOLO: Podvig Zvezde, vicešampion Evrope Liverpul nokautiran u Beogradu\nFudbaleri Crvene zvezde napravili su pravu senzaciju u četvrtom kolu Lige šampiona Evrope, pošto su na svom "Rajko Mitić" stadionu pobedili velikog favorita, slavni Liverpul...pročitaj više.\n4 Nov 2018 Više\nZAVRŠEN ATP MASTERS 1000 TURNIR U PARIZU 2018: Hačanov pobedio umornog Đokovića, Novak od sutra ponovo svetski broj jedan\nNovak Đoković nije uspeo da po peti put osvoji turnir Masters 1000 serije u Parizu i izjednači se po broju "hiljadarki" sa rekorderom Rafaelom Nadalom (33 trofeja). Srpski as je u...pročitaj više.\nZAVRŠEN ATP/WTA INDIJEN VELS: Jubilarna 50-ta titula za Novaka, Jelena ispustila pobedu ATP SANKT PETERBURG WTA GVANGŽU: Prvo finale u karijeri za Aleksandru Krunić ATP MASTERS 1000 TURNIR MONTE KARLO 2017: Novak se opet provukao, Mari i Vavrinka ispali ZAVRŠEN ATP MASTERS 1000 TURNIR U ŠANGAJU 2018: Novak ponovo kineski car, rutinska pobeda protiv Ćorića u finalu VIMBLDON - ŠESTI DAN: Jelena srušila Kvitovu, Viktor nadigrao Brauna, dve pobede Nenada ATP/WTA TURNIRI: Jelena Janković i Viktor Troicki u polufinalima Hertogenboša i Štutgarta ATP 500 TURNIR KVINS LONDON 2018: Novak lako do polufinala ZAVRŠEN ATP MASTERS 1000 TURNIR U PARIZU 2019: Novak lako do pete titule, odluka o broju jedan pada u Londonu ZAVRŠENO JUNIORSKO PRVENSTVO EVROPE U VATERPOLU U HOLANDIJI: Nova titula za Srbiju ATP/WTA TURNIR U PEKINGU: Novak rutinski pobedio Ferera, Ana i Nenad ponovo malerozni ROLAN GAROS - TREĆI DAN: Novak siguran na startu, Ana nekako do pobede, Jelena nikako OTVORENO PRVENSTVO ENGLESKE U TENISU VIMBLDON 2018 - POLUFINALE: Novak bolji od Nadala u gladijatorskoj borbi, Anderson poslednja prepreka ATP 250 DOHA, WTA BRIZBEJN i ŠENŽEN: Novak ubedljiv, Jelena i Bojana loše na startu sezone ATP/WTA TURNIRI: Dušan Lajović šampion Istanbula u dublu, Federer trijumfovao u singlu OTVORENO PRVENSTVO AMERIKE U TENISU US OPEN 2018 - POLUFINALE: Novak lako savladao Nišikorija, Del Potro poslednja prepreka na putu do nove titule


Ministar finansija Dušan Vujović izjavio je da je pristalica produžetka aranžmana sa Međunarodnim monetarnim fondom (MMF), koji bi služio kao podrška reformama i zbog kontinuiteta u poboljšanju privrednog rejtinga.\n- Ja sam govorio da je profesionalna saradnja nešto što moramo da zadržimo, a u međuvremenu se pojavio jedan vrlo dobar instrument (PCI) koji podrazumeva koordinaciju politika koje nemaju finansije iza sebe - objasnio je Vujović.\n- Mi smo samo dva mala koraka do investicionog rejtinga. Mislim da je to nešto što bi Srbija morala da ostvari u narednih godinu, godinu i po dana, maksimalno dve godine - rekao je Vujović na Kopaoniku gde učestvuje na biznis forumu.\nKako je rekao za RTS, delegacija MMF-a dolazi ove nedelje i razgovori počinju u ponedeljak 12. marta.\n- Imamo nekih 14, 15 potencijalnih tema, a aranžman će zavisiti od naših potreba. Mislimo da nam finansijski resursi nisu potrebni i elimo saradnju koja ce nam pomoći da sprovedemo reforme - objasnio je ministar.


Marketing na društvenim mrežama - Fruit Design\nMarketing je veština koja se uči čitavog života. Da bi bili u toku sa aktuelnim marketing dešavanjima, moramo pratiti inovacije u različitim oblastima, kako biznisa tako i života. Marketing je jedna od osnovnih delatnosti savremenog društva. Svaki proizvod, pa čak i onaj najprodavaniji mora ulagati u svoj marketing.\nDa li marketing voditi samostalno u okviru firme ili to prepustiti marketing stručnjacima je već stvar lične procene poslodavca. Oba pristupa imaju svojih prednosti i mana, ali svakako agencija koja se bavi marketingom kao primarnom delatnošću može bolje shvatiti potrebe konzumenata odredjenog proizvoda ili usluga, i pronaći najbolji put kako da ih plasira.\nAMATERI SU JEFTINI SAMO NA KRATAK ROK!\nDruštvene mreže su online web servisi koji omogućavaju razne vidove komunikacije, kao i mogućnost lične prezentacije ili prezentacije biznisa. U današnje vreme skoro je nemoguće zamisliti internet poslovanje ili promociju bez prisustva na društvenim mrežama. One su veoma bitne za promociju proizvoda i usluga, brendiranje, ali i za poboljšavanje SEO optimizacije Vašeg web sajta. Aktivnim prisustvom na društvenim mrežama možete drastično uvećati broj potencijalnih klijenata i na taj način ih zainteresovati za Vaše proizvode ili usluge. Najbrži način da informišete potencijalne kupce o promocijama, posetioce o dogadjajima, klijente o promenama je upravo putem društvenih mreža. Kvalitetnim nastupom možete informisati i edukovati posetioce ili ih pozvati na razne vrste akcija putem plaćenih kampanja.\nPotencijalni klijenti mogu pronaći Vaš biznis upravo preko društvenih mreža, zatim od Vas zatražiti dodatne informacije ili čak direktno odgovoriti na "poziv na akciju" koji im ponudite. Danas su aktuelne razne vrste promocija na društvenim mrežama, ali je od velikog značaja definisanje ciljne grupu kojoj je obraćate. U zavisnosti od delatnosti kojom se bavite i publike koju želite da obavestite o promotivnim aktivnostima, birate odgovarajuću platformu za promociju. Plaćena reklama na društvenim mrežama je još uvek relativno jeftin vid promocije, ali ukoliko se ne obraćate pravoj ciljnoj grupi može biti uzalud potrošen novac. Vrlo je bitno i ažurno odgovaranje na pitanja posetilaca, davanje dodatnih informacija, učestvovanje u komentarima, jer je to direktan izvor Vaših budućih reklamnih koraka. Prava društvena mreža na kojoj platite dobro osmišljenu reklamnu poruku može doneti Vašem biznisu odlične rezultate.\nLjudi ne planiraju da nešto propuste, ali mnogo ljudi propusti da planira. Kada se već odlučite na neki vid reklamiranja onda bi taj proces trebalo propratiti do kraja. Iz brojnih izveštaja koje možete dobiti, u toku trajanja ili nakon završene reklamne kampanje, potrebno je uraditi analizu dobijenih rezultata. Analizom rezultata možete saznati bitne informacije o proizvodu koji reklamirate, o lokalu koji držite ili o zaposlenima koje plaćate. Nakon detaljne analize možete unaprediti samo poslovanje i u narednim reklamnim kampanjama izbeći loše korake koje ste napravili u prethodnim. Ne ustručavajte se da tražite pomoć oko bilo kog dela reklamnih aktivnosti jer za novac koji uložite na pravom mestu, morate imati i povratnu reakciju sa tržišta!


Foto: Arhiva / Ilustracija | Privredna komora predložila mjere za sprečavanja posljedica pandemije\nSrna 25.09.2020 09:08\nBANJALUKA - Privredna komora Republike Srpske dostavila je Vladi Srpske prijedlog mjera za Program ekonomskih reformi Srpske 2021-2023. koje je neophodno sprovesti u kratkoročnom periodu da bi se, kako se naglašava, stvorili uslovi za sprečavanje dodatnih negativnih uticaja krize izazvane pandemijom virusa korona.\n"S tim u vezi, prva nužna mjera je rasterećenje rada, odnosno smanjenje zbirne stope doprinosa za najmanje dva odsto izmjenom Zakona o doprinosima i to po hitnom postupku, tako da se obezbijedi primjena izmijenjenog Zakona od 1. januara 2021. godine", navodi se u saopštenju.\nU saopštenju se precizira da bi se iz tog granta sufinansirale investicije namijenjene za unapređenje tehnoloških procesa u privrednim društvima i to u visini 30 do 40 odsto od vrijednosti projekta, dok bi preostali iznos finansirao aplikant, privredno društvo.\n"Poznat je zahtjev Privredne komore Srpske iz prethodnog perioda da se za ovu namjenu iz budžeta Srpske izdvoji 100 miliona KM na godišnjem nivou, a prijedlog dodatno dobija na značaju u vremenu krize i neminovne digitalizacije ukupnog poslovanja, sa kojom smo posebno suočeni ove godine", navode iz Komore.\n"Kako se i u narednom periodu može očekivati nastavak pandemije i njen negativan uticaj na nivo zaposlenosti u Srpskoj, potrebno je ubrzati započete reformske procese u oblasti obrazovanja da bi se na efikasan način odgovorilo zahtjevima tržišta rada", pojašnjavaju u Komori.\n"Potreba za adekvatnom primjenom dualnog sistema obrazovanja posebno dolazi do izražaja, za šta je neophodno upotpuniti regulatorni okvir koji bi omogućavao učenje kroz rad, plaćenu učeničku praksu, rasterećenu poreza i doprinosa za vrijeme redovnog školovanja", naglašava se u saopštenju.


Bulatović na regionalnoj konferenciji “Bez predrasuda, samo biznis” – Bankar.me\nJune 16, 2022 CRNA GORA, KONFERENCIJE, SVE VIJESTI Leave a comment\nSavjetnik predsjednice Privredne komore Crne Gore Dragoljub Bulatović predstavljao je ovu asocijaciju na nedavnoj 1. Regionalnoj konferenciji “Bez predrasuda, samo biznis” u organizaciji hrvatskog “Poslovnog dnevnika” koja je održana u Beogradu.\nBulatović je bio među učesnicima okruglog stola “Jačanje zajedničke poslovne suradnje – nove prilike, prepreke”.\n“Ovaj format saradnje i dijaloga ispunio početna očekivanja i da treba biti nastavljen u budućnosti, čemu će i Privredna komora Crne Gore doprinositi, u skladu sa potrebama i prioritetima ekonomske i privredne saradnje kojoj je posvećena”, istakli su iz najstarijeg poslovnog udruženja u zemlji.\nKonferencija je okupila i predstavnike privrednih komora Hrvatske, Srbije i Sjeverne Makedonije. Teme o kojima se govorilo kretalo se od intelektualnog kapitala, preko korišćenja mogućnosti zajedničkog tržišta, do uticaja nove digitalne ere na privredne tokove.\nPored toga, bilo je riječi i o očekivanim novim ulaganjima u okviru regionalnih ekonomija, uticaju politike na biznis, te značaju tržišta Evropske unije za ekonomije zemalja Zapadnog Balkana.\nPOJMOVIkonferencija PKCG - Privredna komora Crne Gore\nPrevious Saradnja AMM i MFIC: Važno da strani investitori prepoznaju povoljan ambijent za poslovanje\nSljedeći Evropsko prvenstvo u PES-u na jesen prvi put u Podgorici\nDigitalni dan: Puni kapaciteti 5G servisa u Crnoj Gori već početkom iduće godine


Male balerine osvojile nagrade na festivalu u Beogradu - GEM info\nMale balerine osvojile nagrade na festivalu u Beogradu\n3. juna 2021. Redakcija 0 Comments Balet, Centar za umetničku igru Srna\nBalerine iz Centra za umetničku igru „Srna“ iz Lazarevca osvojile su medalje na festivalu koji je 29. i 30. maja organizovao 5678 Comunity u hotelu Hilton u Beogradu. Centar za umetničku igru „Srna“ učestvovaće 13. juna na takmičenju u Aranđelovcu.\nCentar za umetničku igru „Srna“ iz Lazarevca osvojio je medalje na festivalu u Beogradu koje je 29. i 30. maja organizovao 5678 Comunity. Baletsko zabavište, najmlađi uzrast ovog centra osvojio je besplatne kotizacije za takmičenje u Aranđelovcu.\nNa ovom festivalu izvedeno je 546 koreografija, a na njemu je učestovalo dvadesetak gradova iz Srbije. Belerine Centra za umetničku igru „Srna“ uspele su da osvoje nagradu na festivalu uprkos radu koji zbog pandemije korona virusa nije bio kontinuiran, rekla je za televiziju Gem, Sandra Voloder.\nCentar za umetničku igru „Srna“ sprema se za festival u Aranđelovcu.Krajem juna održaće izložbu kostima u biblioteci „Dimitrije Tucović“ kao i mini koncert na platou ispred lazarevačke biblioteke.\nShare the post "Male balerine osvojile nagrade na festivalu u Beogradu"\n← Puls teatar pobednik zimskog festivala za decu\nVlasnicima oružanih listova potrebno novo lekarsko uverenje →


Raste vrednost radova u sektoru građevinarstva - Gradjevinarstvo.rs\n- Najviše građevinskih dozvola izdato je za zgrade, 77,4 odsto, a od toga više od polovine odnosi se na stambene zgrade. Samo u martu 2018. prijavljena je izgradnja 1.497 stanova u celoj Srbiji, čija je prosečna površina 79,2 metra kvadratna. U novogradnji prednjače Beograd, gde je zabeleženo 36,5 odsto predviđene vrednosti, a slede Rasinski, Južnobački i Srednjobački okrug - ističe se u saopštenju.\nDo kraja maja, kad budu poznati konačni podaci, očekuje se da povećanje vrednosti građevinskih radova premaši 30 odsto, dodaje se u saopštenju.\nMinistarstvo ukazuje da je sektor građevinarstva dao najveći doprinos rastu bruto domaćeg proizvoda Srbije u prvom kvartalu 2018, koji je iznosio 4,5 odsto.


AOM: Napadima na KRIK pokušavaju da uguše medijske slobode - Asocijacija onlajn medija\nAOM: Napadima na KRIK pokušavaju da uguše medijske slobode\nAOM — 16.02.2016.\nAsocijacija onlajn medija (AOM) najoštrije protestuje zbog evidentno organizovanih i sinhronizovanih napada na Mrežu za istraživanje kriminala i korupcije KRIK koje sprovode predstavnici vlasti i provladini mediji sa jasnim ciljem da uguše medijske slobode i spreče najvažniju funkciju medija i novinara – funkciju kontrolora vlasti.\nOd svog osnivanja, KRIK i njegov urednik Stevan Dojčinović skoro konstantno se nalaze na meti napada i difamacija, a po pravilu kampanje protiv njih, prepune neistina, pretnji i uvreda, eskaliraju posle objavljivanja istraživačkih priča o povezanosti vrha vlasti sa kriminalnim radnjama i krugovima.\nAsocijacija onlajn medija pruža punu podršku KRIK-u, uz potpuno uverenje da vlast i provladini mediji, među kojima prednjače „Informer“, „Politika“ i RTV Pink, neće uspeti u svojoj nameri da uplaše, odnosno obeshrabre urednike i novinare ove mlade, a već nadaleko poznate istraživačke mreže da nastave da istražuju veoma osetljive teme od velikog društvenog značaja, poštujući pritom profesionalne i etičke standarde.\nUvereni smo da upravo ovi smišljeni, ali i žestoki i nervozni nasrtaji, bolje od svega potvrđuju da su urednici i novinari KRIK-a na pravom putu, hrabro otvarajući ključne teme ovih prostora, a to su visok nivo korupcije, razne zloupotrebe političke moći i povezanost nekih od najznačajanijih ljudi sadašnje vlasti sa organizovanim kriminalom.\nSledeći članak AOM: Napadom na KRIK provladini mediji štite državni kriminal\nPrethodni članak AOM: Protiv ukidanja autorskih fotografija


Ministar Dačić razgovarao sa predsednikom Parlamenta Kraljevine Švedske\nutorak, 25. april 2017.\nPrvi potpredsednik Vlade Srbije i ministar spoljnih poslova Ivica Dačić primio je danas predsednika Parlamenta Kraljevine Švedske Urbana Alina.\nMinistar Dačić je izrazio zadovoljstvo što obeležavanje 100 godina diplomatskih odnosa Srbije i Švedske započinje posetom predsednika Parlamenta Švedske.\nU srdačnom razgovoru obostrano je ocenjeno da su bilateralni odnosi dve zemlje tradicionalno dobri i prijateljski. Politički dijalog je intenzivan i odvija se u kontinuitetu na svim nivoima, a postoji i obostrani interes za dalje produbljivanje i jačanje svih vidova bilateralne saradnje, naročito u ekonomskoj sferi.\nMinistar Dačić je ukazao da Republika Srbija posebno ceni aktivnu podršku Kraljevine Švedske evropskim integracijama i preneo očekivanje da će se ona nastaviti i ubuduće.\nUrban Alin je pozitivno ocenio nastavak sveobuhvatnih reformi koje sprovodi Vlada Srbije i ponovio spremnost Švedske za nastavak podrške evropskim integracijama Republike Srbije i u daljem toku pregovaračkog procesa sa Evropskom unijom.\nU razgovoru su razmenjena mišljenja i u vezi sa nastavkom dijaloga Beograda i Prištine u Briselu i aktuelnim pitanjima u regionu. Bilo je reči i o migrantskoj krizi, borbi protiv terorizma, kao i o drugim međunarodnim temama.\nKljučne reči: Švedska Ivica Dačić Ministar spoljnih poslova


Auto Osiguranje :: registracija-vozila-online.rs\nEuroNCAP i bezbednost\nZnačaj EuroNCAP testiranja za bezbednost putnika u savremenim automobilima ne treba dovoditi u pitanje. Međutim, proizvođači automobila svoja vozila počeli su da projektuju tako da osvajaju visok broj zvezdica na EuroNCAP testovima prilagođavajući vozila procedurama testiranja.\nAmerički institut za bezbednost na putevima (IIHS) od sredine 2012. godine sprovodi drugačiju vrstu frontalnih test-sudara, koja je otkrila konstruktivne nedostatke kod većine modela mnogih poznatih proizvođača automobila. Problem je nastao kod frontalnih sudara sa malom površinom preklapanja gde je površina preklapanja smanjena na 25%.\nCene osiguranja autostakala\nOsiguranje autostakala danas postaje gotovo obavezno za novije tipove vozila...\nBonus predstavlja popust na premiju osiguranja koji se daje osiguraniku koji u prethodnom periodu nije imao štetu. Osiguranici koji u ranijem periodu nisu imali štete po osnovu obaveznog osiguranja od auto-odgovornosti biće razvrstani u treći premijski stepen i... [Opširnije]


HOTEL FORZA TERRA 5* - Dobrota LOKACIJAU Dobroti, naselju koje obiluje spomenicima kulture iz doba Ilira, Rimljana, na udaljenosti od samo 3km od drevnog grada Kotora,…\nAPARTMANI HEDERA RESIDENCE 4* - Morinj LOKACIJAHedera Residences je novoizgrađeni kompleks od 30 luksuznih apartmana. Idealno su mesto za opuštanje i odmor. Smešteni su na divnoj…\nHotel ALLURE PALAZZI KOTOR BAY 5* - Dobrota Luksuzni hotel Allure Palazzi Kotor Bay, hotel sa 5 zvezdica nalazi se u crnogorskom UNESCO zašticenom Bokokotorskom zalivu,…\nHotel CATTARO 4* LETOVANJE 2019. Hotel Cattaro je butik hotel koji se nalazi u samom srcu Kotora u staroj renoviranoj zgradi iz XVIII veka. Okružen…\nHotel MARIJA II 3* - DOBROTA LokacijaTek na koju stotinu metara od zidina Starog grada,skoro na samom ulazu u Dobrotu iz pravca Kotora,u najblizem susedstvu crkve…\nHOTEL FORZA MARE 5* LokacijaHotel Forza Mare je jedan od prvih dizajn hotela na ovim prostorima. Ovaj porodični butik hotel nalazi se 3 kilometra od…\nHotel MARIJA 3* LokacijaNalazi se unutar zidina starog grada Kotora,grada sa UNESCO-ve liste svetske prirodne i kulturne baštine. Smešten u baroknoj gradjevini u kojoj je…


PREVENTIVOM PROTIV NASILNIKA: Policija ima nova ovlašćenja u slučaju nasilja u porodici | (Vesti - 01.06.2017) Novi Sad\n01.06.2017 u 14:17h\nIzvor: mojnovisad.com / Fotografija: Ilustracija/Freeimages.com, Pixabay.com\nPREVENTIVOM PROTIV NASILNIKA: Policija ima nova ovlašćenja u slučaju nasilja u porodici\nPiše: Boban Pavlović, master kriminalista\nSvedoci smo sve većeg broja slučajeva porodičnog nasilja u Republici Srbiji. Razlozi zbog kojih dolazi do istog su različiti, a najčešće su to ekonomske i socijalne prilike u porodici, mada neretko se nasilju pribegava i zbog ličnih pobuda nasilnika. Takođe, način ispoljavanja nasilja u porodici je raznolik. Ono može da se ispoljava kroz psihičko maltretiranje, ekonomsko onemogućavanje uživanja žrtvinih prava, pa sve do fizičkog i seksualnog iživljavanja, koje se ponekad završi i tragično po žrtvu.\nPrema nezvaničnim informacijama, u 2016. godini je od nasilja u porodici život izgubilo 30 žena, a u poslednjih 10 godina, čak 327. Koliko god da u slučaju nasilja u porodici želimo da budemo objektivni i ispoštujemo načelo rodne ravnopravnosti, možemo slobodno reći da su žrtve ovog krivičnog dela najčešće žene. Nije zanemarljiva ni tamna brojka ovog kriminaliteta, gde su muškarci žrtve, nadasve, psihičkog nasilja, ali iz ličnih razloga ne žele da to prijave nadležnim institucijama. Govoreći o muškarcima žrtvama nasilja u porodici, ne možemo a da ne spomenemo pojavu do koje često dolazi posle dugogodišnje psihičke torture žene nad muškarcem, a to je da "žrtva postane nasilnik", koja se najčešće završi smrću.\nNasilje u porodici je vremenom dobijalo značajnije mesto i sve veću pažnju u kriminalnoj politici Republike Srbije, što dokazuju izmene krivičnog zakonodavstva u ranijem periodu, pa i donošenje posebnog Zakona o sprečavanju nasilja u porodici koji stupa na snagu 1. juna 2017. godine. Ovim se želelo ukazati na to da nasilje u porodici, kao čest fenomen u društvu, nije samo stvar porodice, bračnih drugova ili drugih osoba koje mogu da budu žrtve ili izvršioci istog, već da je potrebno sistemsko i sinergično delovanje različitih državnih organa i ustanova, kao i raznih drugih udruženja, vladinih i nevladinih organizacija, u sprečavanju i suzbijanju te savremene pošasti društva. Nasilje u porodici, pored terorizma, čiji su napadi sve češći u svetu, takođe fenomen koji odnosi mnoge živote i koji zavređuje posebnu pažnju svih institucija.\nIstorijski posmatrano, u početku se kod krivičnog dela Nasilja u porodici davala mogućnost žrtvi da odluči da li će se, na njen predlog, krivično goniti učinilac, dok je poslenjim izmenama Nasilje u porodici krivično delo koje se goni po službenoj dužnosti, gde gonjenje i dokazivanje u postupku preduzima osnovni javni tužilac, koji je nadležan za krivično gonjenje izvršilaca ovog krivičnog dela.\nNovim Zakonom o sprečavanju nasilja u porodici, kao što sam naziv kaže, intencija zakonodavca je bila da se spreči da uopšte do njega i dođe ili ukoliko pak i dođe, da se spreči njegovo ponavljanje. U tom smislu se i vrše procene rizika neposredne opasnosti od nasilja u porodici.\nOvim Zakonom policijski službenici su dobili nova ovlašćenja, posebno u delu koji se odnosi na izricanje "hitnih mera" nasilniku (član 17 Zakona). Hitne mere koje mogu da se izreknu nasilniku od strane policijskog službenika koji je završio specijalizovanu obuku u cilju sprečavanja nasilja u porodici i pružanja zaštite žrtvama nasilja (u daljem tekstu nadležni policijski službenik), su: mera privremenog udaljenja učinioca iz stana i mera privremene zabrane učiniocu da kontaktira žrtvu nasilja i prilazi joj. Do sada bilo koju zaštitnu meru ili meru bezbednosti, pa i mere zaštita od nasilja prema Porodičnom zakonu, mogao je izreći samo sud u prekršajnom, krivičnom ili u nekom od parničnih postupaka. Sada je data mogućnosti i nadležnom policijskom službeniku, da nakon prikupljenih obaveštenja o događaju i nakon procene rizika neposredne opasnosti od nasilja u porodici, nasilniku izrekne jednu ili obe hitne mere kumulativno.\nZakonom o sprečavanju nasilja u porodici je posebno naglašena preventivna aktivnost državnih organa, posebno policije, jer osim postupanja kada se desi nasilje, nadležni policijski službenik će procenjivati rizik neposredne opasnosti od nasilja u porodici. To znači da će u konkretnom slučaju proceniti da li će doći do nasilja u porodici, ili da li će se nasilje ponoviti, pa ako na osnovu svih okolnosti slučaja proceni da može doći do nasilja, isti će izreći jednu ili obe hitne mere predviđene ovim zakonom.\nOd ovog Zakona su izuzeti svi maloletni učinioci krivičnog dela Nasilje u porodici, jer se na njih primenjuje Zakon o maloletnim učiniocima krivičnih dela i krivičnopravnoj zaštiti maloletnih lica kao lex specialis.\nPrema Zakonu o sprečavanju nasilja u porodici, nasilje je svaki akt fizičkog, seksualnog, psihičkog ili ekonomskog nasilja učionioca prema licu sa kojim se nalazi u sadašnjem ili ranijem bračnom ili vanbračnom odnosu ili partnerskom odnosu ili prema licu sa kojim je krvni srodnik u pravoj liniji, a u pobočnoj liniji do drugog stepena ili sa kojim je srodnik po tazbini do drugog stepena ili kome je usvojitelj, usvojenik, hranjenik ili hranitelj ili prema drugom licu sa kojim živi ili je živeo u zajedničkom domaćinstvu. Nekada je, pre donošenja ovog Zakona, u Porodičnom zakonu bilo određeno ko se sve smatra članom porodice. U slučaju bivših vanbračnih i bračnih partnera, u dosadašnjoj sudskoj praksi, da bi postojalo krivično delo Nasilje u porodici, bilo je potrebno da su partneri imali bar jedno zajedničko dete. Ukoliko se neki oblik nasilja ispoljavao između bivših bračnih i vanbračnih partnera, a koji nisu imali zajedničku decu, događaji bi se podvodili pod obeležje bića drugih krivičnih dela, a ne krivičnog dela Nasilje u porodici. Takođe, praksa pravosudnih organa se zasnivala na tome da je potrebno trajnije preduzimanje nasilja prema članu svoje porodice, tačnije da ono bude kontinuirano i ponovljeno, kako bi uopšte postojalo krivično delo Nasilje u porodici. Novim Zakonom je propisano da je dovoljan samo jedan akt koji predstavlja akt nasilja u porodici, da bi ovo krivično delo postojalo ili u najmanju ruku, da bi došlo do adekvatnog reagovanja policijskih službenika u cilju sprečavanja daljeg nasilja. Nadamo se da će novim Zakonom o sprečavanju nasilja u porodici biti promenjena i praksa pravosudnih organa u cilju sprečavanja svakog oblika nasilja u porodici, a sve u cilju zaštite žrtava istih.\nZa sprečavanje nasilja u porodici, pružanje zaštite i podrške žrtvama nasilja u porodici i žrtvama ostalih krivičnih dela iz ovog Zakona (član 4), nadležni su policija, javno tužilaštvo, sudovi opšte nadležnosti i prekršajni sudovi, kao i nadležni državni organi, i centri za socijalni rad, kao ustanove. Bitno je naglasiti da se Zakon o sprečavanju nasilja u porodici primenjuje u krivičnim postupcima za sledeća krivična dela: proganjanje (novo krivično delo, član 138a KZ), silovanje, obljuba nad nemoćnim licem, obljuba nad detetom, obljuba zloupotrebom položaja, nedozvoljene polne radnje, polno uznemiravanje (novo krivično delo, član 182a KZ), podvođenje i omogućavanje vršenja polnog odnosa, posredovanje u vršenju prostitucije, prikazivanje, pribavljanje i posedovanje pornografskog materijala i iskorišćavanje maloletnih lica za pornografiju, navođenje deteta na prisustvovanje polnim radnjama, zapuštanje i zlostavljanje maloletnog lica, nasilje u porodici, nedavanje izdržavanja, kršenje porodičnih obaveza, rodoskrvnuće, trgovina ljudima i druga krivična dela ako su ista posledica nasilja u porodici.\nSudski postupci koji su uređeni Zakonom o sprečavanju nasilja u porodici jesu postupci za produženje hitnih mera, postupci za određivanje mera zaštite od nasilja u porodici predviđenih Porodičnim zakonom, i prekršajni postupci predviđeni u članu 36 Zakona o sprečavanju nasilja u porodici. Inače, postupci za krivično delo Nasilje u porodici iz člana 194 Krivičnog zakonika, kao i druga krivična dela pobrojana u članu 4 Zakona o sprečavanju nasilja u porodici vode se prema važećem Zakoniku o krivičnom postupku, s tim što se Zakon o sprečavanju nasilja u porodici odnosi, pre svega, na izricanje i produženje hitnih mera učiniocu, izricanje mera zaštite od nasilja u porodici i prekršajna odgovornost određena Zakonom.\nZakonom o sprečavanju nasilja u porodici je propisana dužnost svakog, posebno odgovornih lica u državnim i drugim organima, organizacijama i ustanovama, da prijave svako nasilje u porodici policiji ili javnom tužiocu, da reaguju na isto, da ne opstruišu prijavljivanje ili reagovanje na svako saznanje o nasilju u porodici ili neposredne opasnosti od njega, jer im zauzvrat preti prekršajna sankcija od 50.000 do 150.000 dinara. Posebno o ovome treba da vode računa sve nadležne institucije (policija, javni tužilac, centar za socijalni rad, sud) koji najneposrednije utiču na sprečavanje nasilja u porodici.\nDa su prema novom Zakonu povećana policijska ovlašćenja, potvrđuje i odredba Zakona koja se odnosi na to da je javni tužilac kome je prijavljeno nasilje ili neposredna opasnost od njega dužan da prijavu odmah prosledi policijskim službenicima, kako bi oni o tome obavestili nadležnog policijskog službenika. Postupanje policijskih službenika i nadležnog policijskog službenika u slučaju nasilja u porodici propisano je u članovima 14, 15 i 16 Zakona o sprečavanju nasilja u porodici.\nPolicijski službenici su dužni da odmah obaveste nadležnog policijskog službenika o svakom nasilju u porodici ili neposrednoj opasnosti od njega, nezavisno od toga kako su za to saznali. Takođe, imaju pravo da sami ili na zahtev nadležnog policijskog službenika, dovedu mogućeg učinioca u nadležnu organizacionu jedinicu policije, rad vođenja postupka (član 14, stav 1 Zakona). Izraz "mogući učinilac" je iz više razloga određen u zakonskim odredbama. S jedne strane, da se ispoštuje jedno od osnovnih krivičnoprocesnih načela, a to je prezumpcija nevinosti, a s druge, da bi se sprečila bila kakva mogućnost da do nasilja u porodici dođe, na osnovu procene rizika neposredne opasnosti od nasilja u porodici nadležnog policijskog službenika.\nU Zakonu o sprečavanju nasilja u porodici propisan je razlog dovođenja, a to je „radi vođenja postupka“, bez naznačenja o kakvom postupku je reč. Poznato je da su u pravnoj nauci poznati sledeći postupci: krivični, prekršajni, parnični i vanparnični. Tumačenjem se može zaključiti da je razlog dovođenja u nadležnu policijsku ispostavu "mogućeg učinioca" i zbog procene rizika neposredne opasnosti od nasilja u porodici od strane nadležnog policijskog službenika. To znači da do nasilja još uvek nije ni došlo, pa je u cilju takve procene potrebno da se ipak propiše i mogućnost dovođenja i vođenja nekog postupka. Policijski službenici bi u slučaju dovođenja "mogućeg učinioca", radnje dovođenja preduzimali prema članu 83, stav 1, tačka 6 – dovođenje bez pisanog naloga, ako je dovođenje ili privođenje određeno drugim zakonom. Od 1. juna 2017. godine se „drugim“ zakonom ima smatrati i Zakon o sprečavanju nasilja u porodici. U drugim slučajevima dovođenja bez pisanog naloga policijski službenici su dužni da poštuju sve ostale uslove navedene u članu 83 Zakona o policiji.\nDalje, zadržavanje u nadležnoj organizacionoj jedinici policije, radi vođenja pomenutog postupka, može trajati najduže 8 časova. Ovo zadržavanje je blaže po svim parametrima u odnosu na ono propisano Zakonikom o krivičnom postupku, Zakonom o prekršajima, pa i Zakonom o bezbednosti saobraćaja na putevima. Takođe, i ovo je moralo biti ekplicitno propisano, da ne bi dolazilo do povređivanja osnovnih ljudskih prava i sloboda u postupku koji se vodi od strane policijskih službenika. Prilikom osmočasovnog zadržavanja u prostorijama organa unutrašnjih poslova, mogućem učiniocu će se omogućiti kontakt i korišćenje usluga branioca i pravne pomoći u skladu s pozitivnopravnim propisima Republike Srbije. Dokaz da u postupku pred nadležnim policijskim službenikom mogući učinilac još uvek nema status osumnjičenog, jeste i stav 3 u članu 14 Zakona kojim se omogućava da isti ostvari kontakt i koristi usluge branioca, kao i pravnu pomoć, a što je dostupno bilo kom građaninu koji nema pravničko znanje. Mora da se napomene da se ovde radi o postupku procene rizika neposredne opasnosti od nasilja u porodici, jer ukoliko do nasilja u porodici i dođe, primenjivaće se odredbe Zakonika o krivičnom postupku u delu obaveznosti odbrane i ostale odredbe.\nNadležni policijski službenik mora da mogućem učiniocu pruži priliku da se izjasni o svim bitnim činjenicama, da prikupi potrebna obaveštenja od drugih policijskih službenika, da odmah proceni rizik neposredne opasnosti od nasilja u porodici i da izrekne hitnu meru za sprečavanje nasilja u porodici, ukoliko budu ispunjeni svi zakonski uslovi. Ukoliko mogući učinilac nije doveden u nadležnu organizacionu jedinicu policije, nadležni policijski službenik procenjuje rizik odmah nakon obaveštenja o nasilju, ili neposrednoj opasnosti od njega, koje dobije od policijskih službenika. Pre okončanja postupka procene rizika, nadležni policijski službenik može zatražiti mišljenje centra za socijalni rad.\nOzbiljnost i brzina reagovanja na svako nasilje u porodici ili neposrednu opasnost od njega potvrđuju svi rokovi propisani Zakonom o sprečavanju nasilja u porodici, koji su znatno kraći nego kod drugih oblika društevno neprihvatljivih i kažnjivih ponašanja. Na primer, propisano je da se procena rizika izvrši u što kraćem roku. Zakonom je exempli causa propisano na koje okolnosti i činjenice će nadležni policijski službenik obratiti posebnu pažnju prilikom procene rizika neposredne opasnosti od nasilja u porodici. Tako Zakon propisuje kao važnu činjenicu da li je mogući učinilac ranije ili neposredno pre procene rizika učinio nasilje u porodici i da li je spreman da ga ponovi, da li je pretio ubistvom ili samoubistvom, da li poseduje oružje, da li je mentalno bolestan ili zloupotrebljava psihoaktivne supstance, da li je sukob oko starateljstva nad detetom ili oko načina održavanja ličnih odnosa deteta i roditelja koji je mogući učinilac, da li je mogućem učiniocu izrečena hitna mera ili određena mera zaštite od nasilja u porodici, da li žrtva doživljava strah i kako ona procenjuje rizik od nasilja. Na osnovu iznetog može se zaključiti da se za procenu rizika neposredne opasnosti od nasilja u porodici uzimaju sve objektivne i subjektivne okolnosti, ali je od izuzetne važnosti žrtvino stanje straha i lična procena rizika.\nTako prikupljena obaveštenja o nasilju u porodici ili neposrednoj opasnosti od njega, s procenom rizika u slučaju neposredne opasnosti od istog, nadležni policijski službenik dostavlja osnovnom javnom tužiocu na čijem području se nalazi prebivalište, odnosno boravište žrtve, kao i centru za socijalni rad i grupi za koordinaciju i saradnju. Ukoliko policijski službenik ustanovi postojanje opasnosti koja nije neposredna, sva dostupna obaveštenja o nasilju u porodici ili opasnosti od njega i svoju procenu rizika dostavlja nadležnom tužilaštvu i centru za socijalni rad (član 16 Zakona).\nU članu 17. Zakona o sprečavanju nasilja u porodici propisana je forma izricanja hitnih mera nasilniku od strane nadležnog policijskog službenika i on njih izdaje u formi naređenja. Propisana je i sadržina pisanog naređenja kojim se izriče hitna mera, te između ostalog ono sadrži i obavezu lica kome je izrečena hitna mera da se po njenom isteku javi policijskom službeniku koji ju je izrekao. Ovde se može postaviti pitanje da li je dovoljno da se javi u nadležnu organizacionu jedinicu policije ili baš onom policijskom službeniku koji je izrekao jednu ili obe hitne mere. To naređenje se uručuje licu prema kome je hitna mera izrečena, gde je, ukoliko lice odbije da primi isto, nadležni policijski službenik dužan da sastavi belešku o tome, te će se naređenje smatrati uredno uručenim. Sa svim spisima, nadležni policijski službenik odmah posle uručenja naređenja isto dostavlja osnovnom javnom tužiocu, centru za socijalni rad i grupi za koordinaciju i saradnju, a žrtvu nasilja pisano obaveštava o vrsti hitne mere koja je izrečena. Hitna mera koju izriče nadležni policijski službenik traje 48 časova od uručenja naređenja.\nJavni tužilac, kada dobije sve potrebne spise u vezi s nasiljem u porodici ili neposredne opasnosti od njega, proučava i vrednuje procenu rizika nadležnog policijskog službenika. Ako ustanovi neposrednu opasnost od nasilja u porodici, javni tužilac je dužan da u roku od 24 časa od uručenja naređenja licu kome je izrečena hitna mera, osnovnom sudu podnese predlog da se hitna mera produži za još 30 dana. O predlogu za produženje hitne mere odlučuje sudija pojedinac i na taj postupak se primenjuje zakon kojim se uređuje parnični postupak, ako ovim zakonom nije drugačije određeno. Sudija u roku od 24 časa od prijema predloga donosi rešenje o predlogu, i to bez održavanja ročišta, kojim može da prihvati predlog i produži meru ili da odbije predlog kao neosnovan. Na ovo rešenje osnovni javni tužilac ili lice kome je izrečena hitna mera imaju pravo žalbe višem sudu u roku od 3 dana od dana prijema rešenja, a sve preko osnovnog suda koji je doneo rešenje. Žalba ne odlaže izvršenje rešenja. Osnovni sud, kada primi žalbu, dužan je da je, u roku od 12 časova, sa svim spisima dostavi višem sudu. Po žalbi odlučuje veće od troje sudija u roku od tri dana od dana prijema žalbe od osnovnog suda. Viši sud može odbiti žalbu i potvrditi rešenje osnovnog suda ili usvojiti žalbu i preinačiti rešenje osnovnog suda. Ne postoji mogućnost da viši sud ukine rešenje i predmet vrati osnovnom sudu na ponovno postupanje.\nPrilikom odlučivanja o produženju hitne mere privremenog udaljenja učinioca iz stana, lice kome je ista izrečena može u pratnji policijskih službenika uzeti neophodne lične stvari iz stana.\nZa svako kršenje hitne mere od strane lica kome je ona izrečena propisana je prekršajna odgovornost i može mu se izreći kazna zatvora do 60 dana ukoliko prekrši hitnu meru koja mu je izrečena, odnosno produžena.\nZakonom o sprečavanju nasilja u porodici propisana je dužnost svakoga ko ima saznanja o izvršenom krivičnom delu određenom ovim zakonom da isto prijavi policiji ili javnom tužiocu. Propisivanje ove dužnosti u članu 22 Zakona, kao i one u članu 13, stavu 1, bez odgovarajuće sankcije za propuštanje dužnosti prijavljivanja nasilja u porodici, može se smatrati nepotrebnim i suvišnim. Mada, opravdanje za takvo određenje može da se potraži u tome da je intencija zakonodavca bila da se podigne svest u društvu i poveća empatija okoline, pripisivanjem nečega kao dužnost i moranje. Jer sve što je dužnost i moranje, pa se po tome ne postupi, zahteva makar moralnu sankciju, a to je u ovom slučaju jedino i moguće.\nKroz rad je pomenuta grupa za koordinaciju i saradnju. Grupu za koordinaciju i saradnju činiće predstavnici osnovnih javnih tužilaštava, policijsih uprava i centri za socijalni rad, sa područja za koje se grupa obrazuje. I pre stupanja na snagu ovog Zakona, u Policijskoj upravi u Novom Sadu je uočena dobra saradnja na ovom planu, te se na svakih 15 dana održavao sastanak navedenih predstavnika u prostorijama centra za socijalni rad, kako bi se ustanovila jedinstvena praksa nakon što Zakon stupi na snagu 1. juna 2017. godine. Ona će se prema Zakonu formirati na području svakog osnovnog javnog tužilaštva i razmatraće svaki slučaj nasilja u porodici koji nije okončan pravosnažnom sudskom odlukom u građanskom ili krivičnom postupku, donositi individualni planovi zaštite i podrške žrtvama i predlagati mere za okončanje sudskih postupaka nadležnom javnom tužilaštvu. Grupa će doneti svoj poslovnik i održavaće sastanke najmanje jednom u 15 dana, gde po potrebi mogu prisustvovati predstavnici obrazovnih, vaspitnih i zdravstvenih ustanova i Nacionalne službe za zapošljavanje, predstavnici drugih pravnih lica, udruženja i pojedinci koji pružaju zaštitu i podršku žrtvama. Svi članovi grupe moraju imati završenu specijalizovanu obuku, a grupom predsedava zamenik osnovnog javnog tužioca. Pomenutu specijalizovanu obuku za pripadnike Ministarstva unutrašnjih poslova sprovodi Kriminalističko-policijska akademija, dok za sudije i tužioce sprovodi Pravosudna akademija. Za sada u svakoj organizacionoj jedinici policije ima samo jedan policijski službenik koji ima završenu sprecijalizaciju u ovom domenu. Zbog učestalosti nasilja u porodici biće potrebno da se nastavi sa obukama i da se vrši edukacija i ostalih policajaca u svim organizacionim jedinicama policije da bi se na brz i efikasan način reagovalo i sprečilo nasilje.\nNesumnjivo je novim Zakonom o sprečavanju nasilja u porodici zakonodavac želeo da spreči svako nasilje u porodici, da uopšte do njega i dođe, a ako pak i dođe, da se spreči njegovo dalje ponavljanje. Policija je ovim Zakonom dobila znatno šira ovlašćenja, koja naizgled podsećaju na sudijska, posebno u delu koji se odnosi na izricanje hitnih mera, a kojima se neposredno zadire u osnovna ljudska prava i slobode. Ovo je dobar početak sistemskog reagovanja na svaki oblika nasilja u porodici i odavno je poznato da to više nije porodična stvar, već problem koji zahteva zajedničko delovanje raznih državnih i nedržavnih institucija.\nNasilje nema opravdanja! Svakog nasilnika treba prijaviti policiji. Žrtve treba da skupe hrabrost i prijave svako nasilje, jer nisu same i uvek postoji izlaz iz toga. Niko nije dužan da trpi nasilje, posebno ne u porodici, koja je najvažnija zajednica ljudi koji se međusobno vole i poštuju i koja je srž svakog društva.\nBoban Pavlović, master kriminalista, predsednik Glavnog odbora Strukovnog udruženja policije\nOriginalni izvor: www.sup.rs\nPovezane teme boban pavlović nasilje u porodici nasilničko ponašanje nasilnik porodično nasilje seksualna zloupotreba dece na internetu seksualno uznemiravanje Zakon o sprečavanju nasilja u porodici zakonske mere


DPS: Krivokapić poštuje Srbiju za razliku od Crne Gore - Svet - Dnevni list Danas\nPočetna » Svet » DPS: Krivokapić poštuje Srbiju za razliku od Crne Gore\nDemokratska partija socijalista (DPS) ocenila je da je mandatar za sastav nove vlade Zdravko Krivokapić ponašanjem na sahrani patrijarha Irineja pokazao da Srbiju više poštuje nego Crnu Goru.\n1Piše: Beta 22. novembra 2020. 21.23\nFoto: Tviter/ Zdravko Krivokapić\nDPS je reagovao nakon što su objavljeli snimci na kojima se vidi da Krivokapić celo vreme nosi zaštitnu masku, za razliku od sahrane mitropolitia Amfilohija prije tri nedelje kada je bio bez maske, celivao njegovo telo i pričešćivao se istom kašičicom iz koje i stotine vernika.\nOn se naknadno izvinio jer nije nosio masku, ali i naveo da ko veruje se ne može zaraziti koronom, što je naišlo na oštre reakcije dela javnosti.\n„Krivokapić koji je odjednom, kad je krenuo za Srbiju na sahranu patrijarha Irineja, prihvatio sve zdravstveno – epidemiološke mere te države, i masku na licu držao sve vreme u Beogradu, pokazao je ovim činim da očigledno drugu državu, njene građane i institucije poštuje više nego sopstvenu“, saopštili su iz Demokratske partije socijalista.\nIz te političke partije ističu da se samo tako mogu tumačiti „dvostruki aršini koje ima prema zdravlju građana Srbije sa jedne i građana Crne Gore sa druge strane, ali i prema zdravstvenim radnicima u ove dve države“.\nKako se dodaje, Krivokapić koji pretenduje da vodi Vladu Crne Gore, nije se tokom sahrane Amfilohija obazirao na pozive i vapaje lekara i nadležnih iz zdravstvenih institucija, koji su upozoravali na moguće posledice. „Na taj način, svojim postupanjem doprinio je da se nakon ovog događaja broj obolelih od ovog virusa dva i po puta uveća, a posledično poraste i broj umrlih“, navodi se u saopštenju DPS-a.\nCrna Gora, dps, Zdravko KrivokapićBeograd\nMilo Đukanović na kongresu izabran za predsednika DPS-a\nVlada Crne Gore: Brnabić već mesec dana ignoriše poziv\n23. novembra 2020. u 15.45\nDPS, pa to su kreteni koji samo da nešto sviraju, jer im je krivo što su odsvirali svoje! Da nije nosio bilo bi a što nije……smiješni su više i sebi, a kamoli drugima!


„Ljiljan“ u Gradačcu - spomenik svim borcima Armije RBiH\nFederalni ministar za pitanja boraca i invalida odbambeno-oslobodilačkog rata Salko Bukvarević sastao se s direktorom Patriotske lige BiH Salihom Kulenovićem i predstavnicima Patriotske lige Gradačac, s kojima je razgovarao o pripremama za obilježavanje godišnjice otvaranja najvećeg spomen obilježja “Ljiljan”, kao i o daljem uređenju ovog spomeničkog kompleksa.\nOvaj spomenik, koji ima posebnu vrijednost, bit će mjesto na kojem će svake godine biti odavana počast svim pripadnicima Armije RBiH.\nU okviru spomen kompleksa, planirano je da bude izgrađena spomen - soba, zemunica, nekoliko rovova i drugi prateći objekti, koji će na autentičan način pokazati mladim generacijama kako su pripadnici Armije RBiH branili Bosnu i Hercegovinu.\nMinistar Bukvarević zahvalio je istinskim patriotama koji su izgradili ovaj spomenik.\nGosti su od ministra Bukvarevića i Vlade Federacije BiH zatražili pomoć u realizaciji projekta, a ministar ih je uputio na javne pozive resornog ministarstva i to transferi za pomoć u sufinansiranju izgradnje spomen obilježja i za obilježavanje značajnih datuma.\nPredstavnici Patriotske lige Gradačac su uručili zahvalnice ministru i Federalnom ministarstvu kao znak zahvalnosti na podršci u dosadašnjoj realizaciji ovoga projekta, saopćeno je iz Federalnog ministarstva za pitanja boraca i invalida odbrambeno-oslobodilačkog rata.


Ugledni britanski “Financial Times” objavio je danas da je Srbija na prvom mjestu u svijetu po broju stranih direktnih investicija, što je premijerka Srbije Ana Brnabić ocijenila kao potvrdu napretka i stabilnosti države.\nPrema najnovijoj rang-listi za 2019. godinu, koju objavljuje specijalizovani servis “Finacial Timesa”, Srbija je na čelu rang-liste sa indeksom od 11,92 poena, što je za 1,33 indeksna poena više u odnosu na prošlu godinu.\n“Srbija sa ocjenom 11,92 privlači gotovo 12 puta veći obim grinfild stranih direktnih investicija nego što bi moglo da se očekuje od ekonomije njene veličine”, navodi se u tekstu ovog lista.\nBrnabićeva je tim povodom izjavila da je odluka uglednog britanskog časopisa “Financial Times” da Srbiju drugi put u posljednje tri godine proglasi za svjetskog prvaka u privlačenju stranih direktnih investicija rezultat sprovedenih reformi.\n“Stvarno velika pohvala za sve nas u Srbiji. Ukupno 107 investicionih projekata koji su nam doneli ovo prvo mesto i praktično nešto što je dobar pokazatelj, ali i što zadaje nove standarde za nas u budućnosti”, rekla je Brnabićeva za Tanjug.\n“Srbija danas ima političku, fiskalnu i finansijsku stabilnost koja je posledica jako teških mera fiskalne konsolidacije koje su sprovedene od 2014. godine”, rekla je Brnabićeva.\nZahtjev YIHR-a novom predsjedniku: Milanović treba oduzeti odlikovanja...


Mihajlović: Od sutra gradimo autoputeve pod pepela\nMinistarka građevine Zorana Mihajlović rekla je da će od sutra u Srbiji pepelom iz termoenergetskih objekata moći da se grade auto-putevi, aerodromske piste i železnička infrastruktura. Ističe da već imamo 200 miliona tona pepela na deponijama, kojim može da se izgradi, na primer auto-put od Beograda do Londona, dug 2.000 kilometara.\n"Na Koridoru 11 gradnja jednog kilometra autoputa u proseku košta sedam miliona evra, a korišćenjem pepela će biti ostvarene uštede od 1,4 do 1,8 miliona evra po kilometru", naglasila je Mihajlovićeva.\nIstakla je da se u Srbiji trenutno gradi oko 240 kilometara autoputa na Koridorima 10 i 11 i izrazila očekivanje da će se pepeo koristiti kao materijal.\n"Ako konzorcijum domaćih preduzeća dobije na tenderu posao izgradnje osam kilometara autoputa na Koridoru 11 na deonici Srpska Kuća-Levosoje na jugu Srbije, nadam se da će koristiti pepeo", rekla je ministarka.\n"To je resurs koji moramo da koristimo, neke zemlje imaju naftu, neke gas, a mi smo bogati letećim pepelom koji možemo da iskoristimo", rekla je potpredsednica vlade, dodajući da pepeo u Srbiji trenutno zauzima 1.400 hektara plodne zemlje.\nMihajlović je rekla da treba što pre da počemo da koristimo pepeo jer ćemo tako smanjiti troškove životne sredine, s obzirom da EPS trenutno za deponovanje pepela izdvaja 50 miliona evra godišnje.\nKako je rekla, upotrebom pepela povećaćemo broj kilometara koji možemo da izgradimo i smanjićemo upotrebu neobnovljivih materijala, kao što su šljunak, kamen i pesak.\nDatum: 02.07.2015 Izvor: Blic


Ovo je poznata krilatica svetskog invalidskog pokreta, zasnovana na principu direktnog ucešca, koju je u svoj rad od pocetka primenjivao i Centar za samostalni život invalida Srbije.\nAktivno ucešce osoba sa invaliditetom u svakodnevom životu je dokazano kao odlican primer punog ucešca u praksi i doprinosa razvoju inkluzivnog društva, u kojem se poštuje i cuje svaciji glas, društva u kome osobe sa invaliditetom mogu da doprinesu oblikovanju boljeg sveta za sve.\nU svom dugogodišnjem delovanju kao organizacija koja radi na zagovaranju ljudskih prava osoba sa invaliditetom i pokušava da utice na donošenje politike koja ce ta prava obezbedjivati, Centar je nastojao da se u njihovo rešavanje aktivno ukljuce i same osobe sa invaliditetom.\nOsim što konkretnom izdavackom delatnošcu i konkretnim projektima direktno vodi zastupnicki rad, Centar radi na predstavljanju svojih stavova i predloga relevantnim donosiocima odluka na nacionalnom i lokalnim nivoima, sto se ogleda i u konkretnom radu na zakonodavnoj regulativi. Centar radi na razvijanju saradnje sa drugim organizacijama osoba sa invaliditetom u Srbiji radi zajednickog predstavljanja i zastupanja zajednickih ideja organima vlasti i gradjanima svoje zemlje.\nSvoj zastupnicki rad Centar je preneo i na medjunarodnu aktivnost, radom u Evropskoj mreži Centara za samostalni život, Medjunarodnoj organizaciji osoba sa invaliditetom i pri Ujedinjenim nacijama radom na UN Konvenciji.


Kulašinac i Papandreu o saradnji sa ciljem promocije grčke istorije, kulture i jezika - FILTER\nKulašinac i Papandreu o saradnji sa ciljem promocije grčke istorije, kulture i jezika\nAmbasador Grčke u BiH Dimitrios Papandreu i direktor Matične biblioteke Istočno Sarajevo Nataša Kulašinac razgovarali su danas o mogućoj saradnji s ciljem promocije grčke istorije, kulture i jezika.\nPapandreu je rekao da je dogovoreno da, u saradnji sa Centrom za helenske studije Filozofskog fakulteta Univerziteta u Istočnom Sarajevu i Matičnom bibliotekom, bude organizovano nekoliko događaja koji će biti usmjereni ka promociji grčke istorije, kulture, jezika i nekih značajnih datuma.\n“U Republici Srpskoj nailazimo na jedan vrlo topao prijem i veliku zainteresovanost ljudi da istražuju o grčkoj istoriji i kulturi. Mnogo je ljudi koji ne samo da vole Grčku, već podržavaju ovaj vid kulturne saradnje”, rekao je Papandreu novinarima u Istočnom Sarajevu, nakon razgovora i obilaska Matične biblioteke.\nPrema njegovim riječima, u ponedjeljak, 27. septembra kreće onlajn kurs grčkog jezika koji Ambasada organizuje sa Filozofskim fakultetom na Palama, a što je jedna od ranije dogovorenih aktivnosti.\n“Centar za helenske studije Filozofskog fakulteta funkcioniše od maja, a dogovorili smo aktivnosti sa Dobojem i Visokim. Saradnju planiramo da proširimo i na Banjaluku”, istakao je grčki ambasador.\nZahvaljujući grčkom ambasadoru na posjeti, Kulašinac je rekla da je dogovorena saradnja kako bi se Grčka što bolje promovisala na ovim prostorima, odnosno kako bi grčki jezik i kulturu moglo da upozna što više građana.\nOna je izrazila nadu da će se Matična biblioteka u narednom periodu pridružiti Centru za helenske studije Filozofskog fakulteta na Palama, kako bi svojim korisnicima mogla omogućiti pohađanje onlajn kursa grčkog jezika, te obogatili svoj knjižni fond.\nKulašinac kaže da je upoznala grčkog ambasadora sa radom Matične biblioteke, sa fondovima knjiga na grčkom, ali i na drugim stranim jezicima, te o knjigama grčkih autora koje posjeduje ova ustanova.\nTags: Dimitrios Papandreu matična biblioteka istočno sarajevo Nataša Kulašinac\nPrethodna Izložba fotografija Darka Kovačevića u Mr. Elephantu\nSledeća Ćosić sa novim rukovodstvom Boračke organizacije Pale


Telekomunikacioni saobraćaj na teritoriji opštine Kraljevo normalizovan\nTelekomunikacioni saobraćaj na teritoriji opštine Kraljevo normalizovan – Personal magazin\nTelekom Srbije obaveštava javnost da je juče telekomuikacioni saobraćaj na teritoriji opštine Kraljevo u potpunosti normalizovan posle zemljotresa koji je pogodio područje Centralne Srbije. Ekipe Telekoma Srbija vratile su sve…\nTelekom Srbije obaveštava javnost da je juče telekomuikacioni saobraćaj na teritoriji opštine Kraljevo u potpunosti normalizovan posle zemljotresa koji je pogodio područje Centralne Srbije.\nEkipe Telekoma Srbija vratile su sve bazne stanice Mobilne telefonije Srbije u funkciju, nakon što je do objekata dovedeno napajanje električnom energijom. Ostala infrastruktura Telekoma Srbija nije pretrpela veća oštećenja, a fiksna telefonija je funkcionisala tokom dana bez problema.\nUsled nestanka električne energije, tokom noći i u prepodnevnim časovima bio je onemogućen rad ukupno 37 baznih stanica mobilne telefonije, što je delimično remetilo rad mreže mt:s, u razlicitim vremenskim periodima. Zbog bojazni od novih prekida napajanja, postavljeni su mobilni agregati na baznim stanicama koje pokrivaju najgušće naseljena mesta, kako funkcionisanje mreže mt:s u narednim danima ne bi zavisilo od eventulno novih prekida električne energije.\nTelekomunikacioni saobraćaj na teritoriji opštine Kraljevo normalizovan was last modified: November 5th, 2010 by Redakcija\nU Prepaid maniji mt:s-a više kredita za razgovore i surfovanje\nOtklonjena smetnja na broju 1003


Katalonija blokirana, od jutros blokirane pruge i putevi - Televizija Kopernikus TV K::CN\nKatalonija blokirana, od jutros blokirane pruge i putevi\n08/11/2017 | Svet\nPristalice nezavisnosti Katalonije danas su organizovale generalni štrajk u tom regionu, protestvujući protiv hapšenja katalonskog lidera Karlesa Puđdemona i drugih članova katalonske vlade.\nŠtrajkači su blokirali puteve i vozove rano ujutru i time izazvali velike zastoje u saobraćaju, dok je dobar deo javnog prevoza radio sa minimalnim kapacitetom.\nMnoštvo ljudi izašlo je na autoputeve i mahalo transparentima, uzvikujući „sloboda za političke zatvorenike“, prenosi AFP.\nNa društvenim mrežama pojavile su se informacije da je došlo do manjih sukoba između štrajkača i policije. Uprkos zastojima u saobraćaju, većina prodavnica u Kataloniji funkcionisalo je normalno.\nŠpanski premijer Marijano Rahoj izjavio je danas da bi izbori u Kataloniji sledećeg meseca trebalo da otvore „novo političko doba“ za taj region na severoistoku zemlje.\nRahoj je, takođe, izrazio nadu da će to rezultirati vraćanjem u normalne tokove i poštovanjem zakona.\n„Nadam se da će izbori otvoriti novo političko doba koegzistencije, gde će se pravila poštovati, a španska privreda oporaviti“, istakao je Rahoj u parlamentu, prenosi AP.\nOn je tako odgovorio na pitanja opozicionih poslanika u vezi sa vanrednim merama prema Kataloniji. Izbori u Kataloniji su zakazani za 21. decembar.\nPuđdemon je juče, povodom izbora poručio da će sledećeg meseca „poraziti u glasačkoj kutiji“ ono što naziva „represijom španske vlade“ zbog želje Katalonije za nezavisnošću.\nPuđdemon kaže da Katalonija ima jedan način da postane Republika – pomoću demokratije, prenosi AP. Pudždemon se bori da ne bude uzručen Španiji u kojoj je osam članova raspuštene katalonske vlade trenutno u pritvoru bez prava na kauciju dok čekaju rezultate istrage za smišljanje strategije za otcepljenje od Španije, prenose mediji.\nCentralne vlasti u Španiji sada drže pod direktnom kontrolom severoistočni poluautonomni region u kom se, prema prvim anketama pred izbore zakazane za 21. decembar, priprema predizborna trka između separatista i pristalica ujedinjenja.\nPuđdemon je zajedno sa svoja četiri ministra doputovao u Brisel pre nedelju dana, nakon što je centralna vlada Španije smenila katalonsku izvršnu vlast 28. oktobra i uvela direktnu kontrolu ti regionom čije proglašenje nezavisnosti nije priznala, a Ustavni sud Španije je saopštio da bi odvajanje Katalonije od Španije bilo nezakonito.


Malo materijala i dosta strpljenja i mašte - Ozon Media\nMalo materijala i dosta strpljenja i mašte\nKada se spoje slobodno vreme i kreativnost uvek može da nastane nešto novo, lepo, korisno i zanimljivo, pa tako spretni prsti dvadesetdvogodišnje Željane Gadžurić iz Noćaja stvaraju razne ukrasne predmete. Malo lepka, konca, boja, drvenih štapića, starih novina, dosta strpljenja i maštovitosti je sasvim dovoljno za mladu Noćajku da sebi ispuni dan.\n„Završila sam srednju medicinsku školu, smer za fizioterapeuta, posao u struci na žalost ne mogu da nađem, pa trenutno radim kao pratilac jednom dečaku sa smetnjama u razvoju. On ide u osnovnu školu i moj posao je da sam za to vreme stalno uz njega i da mu ukoliko se ukaže za tim potreba pružim odgovarajuću pomoć. On funkcioniše normalno, ali s vremena na vreme ima napade, tako da sam ja tu da mu pomognem ako se napad desi dok je u školi. S njim provedem oko četiri sata dnevno, pet dana u nedelji, obaveza mi je da sam stalno uz njega, ali to vreme mogu da iskoristim onako kako ja želim. Tako da sam vrlo brzo nakon što sam postala njegov pratilac počela da tražim sebi neku zanimaciju. Bilo je to ove godine pred Uskrs kada mi je prijateljica predložila da pokušamo da izradimo ukrasne korpice od papira, nešto u skladu sa nastupajućim praznikom“, priča Željana.\nNa interentu su „ukrale“ tehniku i oprobale se, ali dok je prijateljica skoro, pa odmah odustala, jer nije bila dovoljno strpljiva, Željani se to jako svidelo i prilično je lako savlada način izrade korpica, to je ujedno bio i prvi ukrasni predmet koji je izradila.\n„Napravila sam jednu korpicu i dobila puno pozitivnih komentara, ko god da ju je video bila mu je zanimljiva, što me je onako ohrabrilo da napravim još koju, jednu za majku, pa za komšinicu i tako, napravim ja njih dosta, osladilo mi se, bilo mi je baš zanimljivo, a i brzo mi vreme prolazilo u školi, tako da sam ih baš par dana pred Uskrs izložila ispred kuće, s obzirom da sam na glavnom putu i da stalno mojom ulicom neko prolazi rasprodam brzo bukvalno sve što sam napravila“, priča dalje Noćajka.\nNakon Uskrsa počela je da izrađuje i druge predmete, pa su tako nastali razni fenjeri, satovi, lampe, ukrasne flaše sa slavskim motivima.\n„Oduvek sam imala strpljenja, što kažu ljudi živaca za tako neke stvari, kao mlađa sećam se da sam dosta crtala, valjda sam uvek nalazila način tu dozu kreativnosti koju posedujem bar na neki način da iskažem. U izradi ukrasnih predmeta sam se baš pronašla, prija me sve to, prosto uživam, jer nemam pritisak da nešto moram da uradim, nego sve po sopstvenoj želji i volji, onako najopuštenije. Gledam koje boje ću kombinovati, koje materijale, šta i kako da uklopim, volim da je sve precizno, čisto, da se na primer ne vidi lepak, da nema vidljivih grešaka, baš se udubim“, nastavlja Željana.\nU zavisnosti od predmeta koji izrađuje ili ukrašava dnevno ovom hobiju posveti bar nekoliko minuta, pa su joj, kako kaže kroz smeh, već počeli zamerati njeni bližnji kako nikako ne izlazi iz kuće.\n„Neverovatno je koliko uživam, prosto nekada posle škole, gde se već nekoliko sati bavim izradom korpica ili nekih drugih predmeta, kada stignem kući samo nastavim sa istim. Isključim se od svakodnevnice, od možda nekih problema koji me u muče. Volim da se osamim, upalim televizor čisto da ne bih sedela u potpunoj tišini i polako. Ideja uvek ima i na pretek, a ako ih i ponestane tu je uvek internet. Za sada ne ubacujem previše materijala, ali u narednom periodu verovatno hoću. Izrađivala sam na primer korpice, sve dok ih nisam usavršila, onda sam prešla na satove ili na ukrašavanje flaša, kada njih usavršim, verujem da ću preći na nešto drugo, evo već sam počela da prikuplljam šišarke i da osmišljam neke novogodišnje ukrase, ali ima još vremena do tada“, priča Željana.\nOd ovog hobija ona i po malo zaradi, nije to velika zarada i ne radi zbog nje, ali joj svakako dobro dođe pri kupovini lepka ili nekih drugih materijala koje koristi.


Vaš direktni partner u automatizaciji zgrada već 30 godina - Gradjevinarstvo.rs\nPovodom 30 godina od prisustva u Srbiji objavljujemo intervju sa Anom Manić iz kompanije Sauter Building Control Serbia.\nNaša matična kompanija Fr. SAUTER AG iz Bazela je formirala svoju prvu kancelariju u Beogradu koji je tada bio glavni grad jedne mnogo veće zemlje, SFRJ, sa namerom da Beograd bude centar celog regiona. Beograd je izabran zbog brojnih referenci koje su realizovane u periodu od ranih 50-tih godina do tada, a koje su bile rezultat odlične saradnje sa našim renomiranim projektantskim i izvođačkim firmama iz Beograda tog vremena. Tu navodim reference kao što su „VMA“ koji je realizovan 1980. godine, zatim „Sava Centar“ par godina kasnije ili hotel Jugoslavija dve decenije pre toga.\nU svakom slučaju izazova je bilo mnogo, ali mi svaki izazov prihvatamo kao sastavni deo posla kojim se bavimo i trudimo se da naš posao obavljamo profesionalno u svim okolnostima. Sigurni smo da bi bez izazova naš posao bio dosadan, a posao treba da bude u najmanju ruku zabavan da bi mogli da ga dugoročno obavljamo.\nAna Manić, Sauter Building Control Serbia\nUvek ste bili u koraku sa inovativnom tehnologijom i najnovijim dostugnućima iz oblasti pametnih zgrada. Koliko je bitna modernizacija takvih sistema i koje benefite imaju korisnici od toga?\nSvi naši projekti imaju implementirano Sauter rešenje koje je u tom trenutku bilo high-tech tehnologija. Neki projekti su realizovani pre više od 20 ili 30 godina, tako da je svakako bitno razmišljati o modernizaciji takvih Sauter sistema.\nIako naši sistemi rade besprekorno, uvek preporučujemo modernizaciju. Posle mnogo godina može da se pojavi situacija u kojoj najnovija tehnologija u nekom drugom segmentu koju korisnik želi da primeni na zgradi nije u skladu sa Sauter tehnologijom koja je implementirana pre petnaest ili više godina.\nOsim toga, potrebno je voditi računa i o rezervnim delovima koje nije moguće obezbediti nakon takvog jednog dugog perioda.\nShvatamo značaj modernizacije tehnologija o kome govorite i smatramo da period od deset i više godina u tom svetu je dug period, jer su tehnologije značajno napredovale. Međutim, koliko je važno održavanje sistema koji su ugrađeni i tek pušteni u rad?\nSve mora da se održava, pa tako i naši sistemi. Mi smo ponosni na činjenicu kada korisnik kaže da nema potrebe da održava Sauter sistem pošto godinama radi besprekorno.\nTo je za nas velika pohvala, međutim to je istovremeno i zamka za korisnika sistema. Održavanje je važna investicija i investiciono održavanje mora da se planira kako bi produžili radni vek opreme i time uštedeli novac kasnije.\n„Sauter Building Control Serbia“ čini tim profesionalaca, obučenih inženjera specijalista u našim trening centrima Švajcarskoj, a koji pružaju usluge održavanja prema Sauter standardima.


RTCG - Radio Televizija Crne Gore - Nacionalni javni servis :: Ekonomija :: Javna rasprava do 5. novembra\nZAŠTITA POTROŠAČA 21. 10. 2018. 22:43 >> 22:21 0\nMinistarstvo je javnu raspravu pokrenulo početkom sedmice.\n“Zainteresovani subjekti primjedbe, predloge i sugestije mogu dostaviti Ministarstvu u pisanoj formi na propisanom obrascu”, navodi se u saopštenju.\nMinistarstvo će nakon završetka javne rasprave razmotriti sve primjedbe i sačiniti izvještaj o sprovedenoj javnoj raspravi.\n„U zakonodavstvu Evropske unije (EU) korišćenje prava prodaje na daljinu i od vrata do vrata preko granice u praksi su vrlo ograničene, zato su države članice transponovale direktive sa dodatnim pravima potrošačima, koji ograničavaju trgovce u prodaji preko granice“, navodi se u tekstu.\n„U postojećem zakonodavstvu Crne Gore već postoje određene odredbe o zaštiti potrošača kod sklapanja ugovora na daljinu ili van poslovnih prostorija, koje su usklađene sa evropskim direktivama, ali je bilo neophodno usklađivanje sa novim direktivama“, dodaje se u tekstu zakona.\nUsvajanje ovog zakona, kako su kazali iz Ministarstva, predstavljaće važan segment u usaglašavanju nacionalnog zakonodavstva sa evropskim i imaće direktan uticaj na ostvarivanje visokog nivo zaštite potrošača u vezi sa ugovorima zaključenim između potrošača i trgovaca.\nPomoći će potrošačima da rješavaju probleme\nBolji položaj potrošača već ove godine\nBolja zaštita i definisanje obaveza


Općinska administracija, svjesna posljedica koje mogu nastati neusvajanjem ove odluke, odmah je reagirala i tražila da se sazove još jedna sjednica, ovaj put predlažući OV da usvoje jednomjesečnu Odluku o privremenom finansiranju Općine, i to za mjesec januar.\nMeđutim, na sjednicu koja je zakazana za petak, 30.12.2016.godine, predstavnici koalicije se nisu odazvali, pa zbog nedostatka kvoruma, 8 prisutnih vijećnika nije moglo održati sjednicu.\nNemogućnost pružanja usluga čišćenja puteva samo je jedna od mnogih komunalnih djelatnosti koju finansira Općina, a koju više nismo u mogućnosti izvršavati.\nNažalost, dužnost nam je upoznati korisnike naših usluga, a to znači kompletno stanovništvo Općine, da će uskoro uslijediti prekid rada gradske i seoske rasvjete, kao i do sada neometano vodosnabdijevanje, jer Općina snosi troškove pumpanja vode.\nOpćinska administracija, na čelu sa načelnikom Općine Zlatkom Hujićem, izražava žaljenje zbog činjenice da građani općine Bosanski Petrovac moraju snositi posljedice nezakonitih i samovoljnih odluka pojedinaca u Općinskom vijeću, prouzrokovanih ličnim i stranačkim motivima, a usmjerenih ka opstrukciji rada organa uprave i Općinskog načelnika.\nMeđutim, Općinski načelnik ističe da će se boriti svim raspoloživim zakonskim sredstvima kako bi osujetio težnje pojednaca da našu općinu učine provincijom, bez vode i struje, te da se o njoj priča kao o općini- slučaju, jer to, uspjesima koje ostvarujemo posljednih godina, nismo zaslužili.


/ AKTIVIRAJTE MOĆ PODSVESTI\nDžozef Marfi\tAKTIVIRAJTE MOĆ PODSVESTI\nObjavljivanjem knjige „Moć podsvesti“ dr Džozef Marfi postavio je\nosnovne tehnike za poboljšanje života snagom podsvesti. Nova knjiga\n„Aktivirajte moć podsvesti“ rezultat je Marfijevih do sada\nneobjavljenih dugogodišnjih radova i predavanja. Posle niza godina\nod kako je poslednja Marfijeva knjiga ugledala svetlost dana, svi\nljubitelji moći će ponovo da čitaju mudrosti ovog gurua. Primerima\niz svakodnevnog života onih ljudi koji su uspeli da unaprede svoje\nkarijere, Marfi nam pokazuje kako da...\nkarijere, Marfi nam pokazuje kako da aktiviramo podsvest i i\nostvarimo željeni uspeh. Knjiga nudi brojne savete, od toga kako da\nprevaziđete jednoličnost svakodnevnog posla, do načina da steknete\npriznanje svojih kolega i nadređenih. - Prevaziđite brige i stres -\nRaskinite s lošim navikama - Organizujte svoje vreme - Razvijte\nsamopouzdanje i osećanje vrednosti - Napredujte u poslu Komentari\nRSD 719.00\tMOĆ PODSVESTI - NOVA TAJNA


M. D. 1. maja 2016. 18:00\nJak antivakcinalni lobi, ali i česte nestašice vakcina doveli su do smanjenja broja vakcinisane dece i izbijanja epidemija zaraznih bolesti za koje se smatralo da su iskorenjene.\nImunizacija je jedna od najuspešnijih javnozdravstvenih inicijativa, koja je doprinela iskorenjivanju velikih boginja i doprinosi iskorenjivanju dečije paralize, rečeno je na skupu u Institutu za javno zdravlje Srbije „Milan Jovanović Batut“.\nCilj sistematske obavezne imunizacije je dostići i održati 95 odsto i viši obuhvat programom obavezne vakcinacije radi sprečavanja obolevanja od pojedinih zaraznih bolesti, mogućih komplikacija pa čak i smrtnih ishoda.\nDirektor Batuta Dragan Ilić rekao je da možemo biti relativno zadovoljni obuhvatom vakcinacije u Srbiji, koji nije u onom obimu koji je predviđen proglamom i planom i nije dovoljan da bi se postigao kolektivni imunitet.\nOn kaže da je obuhvat za određeni broj vakcina ispod 95 odsto, a razlog tome je jak antivakcinalni lobi, problemi sa nabavkom vakcina u prethodnim godinama.\nSZO: Imunitet krda nije ni blizu, postiže se jedino vakcinom\nOd 1. oktobra kreće vakcinacija protiv gripa\n„Dobra vest za ovu godinu je da svih vakcina ima u dovoljnom broju, da nemamo zastoja i da je na nama da podignemo svest o značaju vakcinacije“, rekao je Ilić.\nEpidemiolog Goranka Lončarević kaže da roditelji najčešće odbijaju da vakcinišu decu MMR-om i da u negativnom trendu prednjači jug Srbije – Nišavski i Toplički okrug.\nOna kaže da je poslednja epidemija morbila bila prošle godine sa 400 obolelih lica, pri čemu 95 odsto njih bilo bez adekvatnog vakcinalnog statusa ili nevakcinisano.\n„Polovina obolelih je imala komplikacije, a u dva slučaja imali smo zapaljenje mozga, što je neuobičajeno imaju ći u vidu da je obično jedan slučaj zapalenja mozga javlja se na oko 1.000 obolelih. To više govori o invazuivnosti samog virusa i stepenu kolektivnog imuniteta“, rekla je Lončarević.\nOna je dodala da su vakcine koje su dostupne u Srbiji bezbedne i efikasne, kontrolisane od strane Agencije za lekove i u skladu sa nacionalnim kalendarom.\nNa konferenciju u Batutu uključili su se putem video linka i epidemiolozi iz Banjaluke, Sarajeva, Zagreba, koji su istakli da imaju slične probleme kao i Srbija- jak antivakcinalni lobi i česte nerstašice vakcina.\nBlizu milion osoba u evropskom regionu SZO nije vakcinisano osnovnim vakcinama i poslednjih godina zemlje evropskog regiona suočene su sa epidemijama malih boginja, rubele, zaušaka koje se javljaju kod osetljive populacije koja nije vakcinisana.


Novi Opcioni protokol otvoren za potpisivanje, 14.03.2012. godine\nNovi Opcioni protokol uz Konvenciju o pravima djeteta o proceduri obraćanja usvojen je od strane Generalne skupštine Ujedinjenih nacija 19.decembra 2011.godine.\nProtokol je svečano potpisan u Ženevi 28.februara 2012.godine i time otvoren za potpisivanje i ratifikaciju od strane država članica Ujedinjenih nacija. Protokol će stupiti na snagu tri mjeseca pošto ga ratifikuje ili mu pristupi 10 država.\nNovi Opcioni protokol odnosi se na proceduru podnošenja predstavki Komitetu za prava djeteta, kojim je omogućeno pojedincima ili grupama, ili trećim licima da u ime njih podnesu predstavku Komitetu za prava djeteta u slučajevima kada nacionalni sistemi nisu obezbjedili odgovarajuću zaštitu prava djeteta.\nNovi protokol je nova garancija i efikasniji mehanizam zaštite jer afirmiše dijete kao subjekta prava i omogućava prvi put njegovu zaštitu na međunarodnom planu.


Dončić bolji od Jokića i družine, Bogdanović očajan u trijumfu nad bivšim timom (VIDEO)\nU prethodnoj noći najkvalitetnija košarkaška liga svijeta ponudila je okršaj Denver Nagetsa i Dalas Maveriksa u kojem su pun plijen odnijeli Luka Dončić i ekipa, dok su Atlanta Hoksi savladali Sakramento Kingse.\nFranšiza iz Kolorada predvođena Nikolom Jokićem ovaj put nije imala snage za trijumf, a bolji su bili Maveriksi rezultatom 116:103.\nJedan od najboljih igrača sezone, somborski centar, bio je upitan pred ovaj duel, ali je ipak istrčao na parket što u ovom slučaju nije bilo dovoljno za više nego raspoložene košarkaše Dalasa.\nLuka Dončić i Kristaps Porzingis predvodili su pobjednički sastav, prvi je ubacio 21 poen uz 12 uspješnih dodavanja, dok je Letonac postigao 25 poena, te uhvatio šest skokova.\nU poraženom sastavu Jokiću je nedostajalo dva skoka za novi tripl-dabl učinak (26 poena, 11 asistencija, osam skokova), a Vil Barton i Majkl Porter Junior ubacili su po 23 poena.\nAtlanta Hoksi stigli su do 18. trijumfa u sezoni, a žrtva “Jastrebova” ovaj put bili su Sakramento Kingsi rezultatom 121:106.\nSrpski obračun između Bogdana Bogdanovića i Nemanje Bjelice pripao je beku Hoksa koji je na taj način ostvario trijumf protiv bivšeg tima, ali učinak srpskog beka je među lošijim partijama karijere, ostvarivši učinak od šest poena uz katastrofalan šut iz igre (2/12). Bjelica je za 18 minuta provedenih na parketu uspio upisati četiri poena, tri skoka i dva uspješna dodavanja.\nKada su u pitanju najistaknutiji pojedinci ovog susreta, ujedno i najzaslužniji za pobjedu Atlante bili su Tre Jang i Klint Kapela koji su kombinovano ubacili 52 poena. Sjajni bek Hoksa postigao je 28 poena, dok je gorostas u reketu ostvario dabl-dabl učinak sa 24 poena i 14 skokova.\nNa drugoj strani, bitku iz kategorije sam protiv svih vodio je Diaron Foks koji je popunjavao sve statističke kolone, o čemu svjedoči i učinak od 32 poena, šest skokova i sedam asistencija, ali na njegovu žalost to nije bilo dovoljno da se savlada protivnik.\nPrethodni članakTrener Groningena uhvatio protivničkog igrača za vrat i bacio ga na zemlju pa dobio žuti karton (VIDEO)\nNaredni članakVestbrukova monstruozna partija pala u vodu, Karmelo Entoni ispisao istoriju (VIDEO)\nUG Prijatelji FK Sloboda: “Uvjeravali su nas da trebamo biti zadovoljni, a propast je jako blizu”\nGol Bošnjaka na debiju, Živković se upisao u strijelce protiv Stupčanice (VIDEO)


(VIDEO) Dubravka Korać: Prva žena predsednica opštine u istoriji Apatina - www.025.rs\nwww.025.rs / APATIN / (VIDEO) Dubravka Korać: Prva žena predsednica opštine u istoriji Apatina\n(VIDEO) Dubravka Korać: Prva žena predsednica opštine u istoriji Apatina\nDubravka Кorać, Apatinka rođena 1988. godine, nakon završene osnovne škole i gimnazije u svom gradu, fakultetsku diplomu je stekla na Filozofskom fakultetu u Novom Sadu, odsek za psihologiju. Na istom fakultetu završava i akademske master studije, usmerenje Industrijska psihologija i menadžment ljudskih resursa. Za zamenicu predsednika opštine Apatin izabrana je 2016. godine, da bi 21. avgusta 2020. bila izabrana za predsednicu svoje opštine, inače prvu ženu na mestu predsednika u istoriji Apatina.\n“Svakako da je za ponos svakome da bude predsednik svoje opštine u kojoj je odrastao, u kojoj se školovao, u koju se vratio. Što se tiče konkretno moje ambicije, ja sam zaista ušla u čitav ovaj posao, u ovu priču, da uradim nešto, da prosto i za svoj grad učinim nešto, da ostane nešto iza ovog mandata u kom sam trenutno na funkciji predsednika opštine, i to je moja motivacija, kaže Koraćeva i ističe da za nju nema razlike između žena i muškaraca kada je u pitanju bavljenje politikom. U apatinskom lokalnom parlamentu, osim na mestu predsednika opštine, žena je i na mestu zamenika predsednika Skupštine, a među odbornicima je 10 pripadnica lepšeg pola.\nU prethodnih nekoliko godina nisam nikada naišla ni na kakav problem u smislu da neko moje rezultate ocenjuje prema mom polu i mislim da zaista sada u ovoj situaciji, pre svega u Srpskoj naprednoj stranci, žene zaista imaju priliku da napreduju i možemo da vidimo po broju žena na važnim funkcijama u našoj opštini da one ni na kakav način nisu diskriminisane ili skrajnute”, ističe Dubravka.\nJoš tokom mandata zamenice predsednika, Koraćeva je vodila realizaciju nekoliko važnih infrastrukturnih projekata. Iako je na mesto predsednice opštine izabrana za vreme pandemijske krize koja i dalje bukti u celom svetu, Koraćeva ne odustaje od značajnih projekata i želje da svoj Apatin učini lepšim i boljim mestom za život, a to je, kako sama kaže, najveći izazov u poslu koji obavlja.\nOvaj sadržaj deo je projekta ,,Jednakost za sve’’, sufinansiranog od strane opštine Apatin.\nTags: Dubravka Korać, opština apatin, Prva žena predsednica opštine u istoriji Apatina\nPojačan nadzor nad nepropisno parkiranim vozilima\nDubravka Korać: Prva žena predsednica opštine u istoriji Apatina